open-index/open-wikipedia-markdown huggingface dataset:
ഡിജിറ്റൽ-ടു-അനലോഗ് കൺവെർട്ടർ

ഡിജിറ്റൽ രൂപത്തിലുള്ള ഡാറ്റയെ ആനുപാതികമായ ഒരു അനലോഗ് സിഗ്നലാക്കി മാറ്റുന്ന ഒരു ഉപകരണമാണ് **ഡിജിറ്റൽ-ടു-അനലോഗ് കൺവെർട്ടർ**. **ഡാക്** (DAC) എന്ന ചുരുക്കപ്പേരിലും അറിയപ്പെടുന്നു. അനലോഗ്-ടു-ഡിജിറ്റൽ കൺവെർട്ടറിന്റെ നേർവിപരീതമായ പ്രവർത്തനമാണിത്. ഇതിന്റെ ഇൻപുട്ട് മിക്കവാറും ഒരു ബൈനറി കോഡ് ആയിരിക്കും. വോൾട്ടത, വൈദ്യുതധാര(കറണ്ട്), ചാർജ്ജ് തുടങ്ങിയവയിലേതെങ്കിലും രൂപത്തിലാവാം ഔട്ട്‌പുട്ട്. 

പ്രധാനമായും ഐ.സി രൂപത്തിലാണ് ഇവ പ്രചാരത്തിലുള്ളത്. വിവിധ പ്രവർത്തനതത്ത്വങ്ങളിൽ ഉള്ളവ ലഭ്യമാണ്. മുഖ്യമായും ഔട്ട്‌പുട്ടിന്റെ റെസല്യൂഷൻ, കൺവെർഷൻ വേഗത എന്നിവയെ അടിസ്ഥാനപ്പെടുത്തിയാണ് ഒരു പ്രത്യേക ഡാക് തിരഞ്ഞെടുക്കുക.

## ഉപയോഗങ്ങൾ
### ഓഡിയോ
ഡിജിറ്റൽ രൂപത്തിൽ സൂക്ഷിക്കപ്പെട്ട സംഗീതം, ശബ്ദം മുതലായവയെ അനലോഗ് സിഗ്നലാക്കി ഔട്ട്പുട്ട് ചെയ്യുവാൻ ഡാക് ആവശ്യമാണ്. ഇതിനാൽ സിഡി പ്ലെയർ, ഫ്ലാഷ് പ്ലെയർ തുടങ്ങിയ ഉപകരണങ്ങളിൽ  ഇവ വ്യാപകമായി ഉപയോഗിക്കപ്പെടുന്നു. യു.എസ്.ബി സ്പീക്കറുകൾ, സൗണ്ട് കാർഡുകൾ മുതലായവയിലും ഡാക് ഉപയോഗിക്കപ്പെടുന്നുണ്ട്. 

വോയിപ് (VoIP) അഥവാ വോയ്സ് ഓവർ ഐ.പി-യിൽ ഡിജിറ്റൽ രൂപത്തിലാണ് സംപ്രേഷണം ചെയ്യപ്പെടുക. ഇതിനായി മൈക്കിലൂടെ സ്വീകരിക്കപ്പെടുന്ന ശബ്ദം ഒരു അനലോഗ്-ടു-ഡിജിറ്റൽ കൺവെർട്ടറിന്റെ സഹായത്തോടെ ഡിജിറ്റൽ രൂപത്തിലാക്കുന്നു. പിന്നീട് ശബ്ദത്തിന്റെ പുനർനിർമ്മാണത്തിനായി ഡാക് ഉപയോഗിക്കപ്പെടുന്നു.

### വീഡിയോ
ഇന്നത്തെ ഡിജിറ്റൽ ഡിസ്പ്ലേ യൂണിറ്റുകൾ പ്രചാരം നേടുന്നതിന് മുൻപ് വളരെയധികം ഉപയോഗിക്കപ്പെട്ടിരുന്ന സി.ആർ.ടി. മോണിറ്ററുകൾ, ഓസിലോസ്കോപ്പ്, ടെലിവിഷൻ തുടങ്ങിയ ഉപകരണങ്ങളിൽ കമ്പ്യൂട്ടറിൽ നിന്നള്ളതും ഡിജിറ്റൽ സമ്പ്രേഷണം വഴി സ്വീകരിക്കപ്പെട്ടതും മറ്റുമായ സിഗ്നലുകൾ അനലോഗ് രൂപത്തിലാക്കേണ്ടതുണ്ട്. ഇതിനായി  ഇത്തരം ഉപകരണങ്ങളിൽ ഡാക് ഉപയോഗിക്കപ്പെടുന്നുണ്ട്. പ്രകാശതീവ്രതയോടുള്ള മനുഷ്യനേത്രത്തിന്റെ പ്രതികരണം ആനുപാതികമല്ലാത്തതിനാൽ ഈ പ്രക്രിയ കൂടുതൽ സങ്കീർണ്ണമാകുന്നു. ഡാക്, മെമ്മറി എന്നിവ സംയോജിപ്പിച്ച് *ഗാമാ കറക്ഷൻ* വഴി ഇത് ക്രമീകരിക്കപ്പെടുന്നു.

## ചിഹ്നം

## അവലംബം

## പുറത്തേക്കുള്ള കണ്ണികൾ
* എഡിസി-ഡാക് ഗ്ലോസറി, മാക്സിം  

വർഗ്ഗം:ഇലക്ട്രോണിക്സ്
ആർ.പി. ഗോയങ്ക

പ്രമുഖ വ്യവസായിയും ആർ.പി.ജി എൻറർപ്രൈസസ് ഗ്രൂപ്പിന്റെ ഉടമയുമായിരുന്നു **രാമപ്രസാദ് ഗോയങ്ക**( ജനനം:  മരണം: 2013 ഏപ്രിൽ 14)

## ജീവിത രേഖ
കൊൽക്കത്തയിലായിരുന്നു താമസം. കൊൽക്കത്ത പ്രസിഡൻസി കോളജിൽ നിന്ന് ചരിത്രത്തിൽ ബിരുദം നേടി. പിന്നീട് അമേരിക്കയിലെ ഹാർവാഡ് സർവകലാശാലയിൽ നിന്ന് മാനേജ്മെൻറിലും ബിരുദമെടുത്തു. 100 കോടി രൂപ വിറ്റുവരവുള്ള ആർ.പി.ജി എൻറർപ്രൈസസ് 1979-ലാണ് സ്ഥാപിച്ചത്. ഫിലിപ്സ് കാർബൺ ബ്ളാക്, ഏഷ്യൻ കേബ്ൾസ്, അഗർപാര നെയ്ത്ത് ഫാക്ടറി, മർഫി ഇന്ത്യ, സംഗീത നിർമ്മാണ കമ്പനിയായ സരിഗമ എന്നിവ ആർ.പി.ജി എൻറർപ്രൈസസിന്റെ ഭാഗമാണ്. സുശീല ഗോയങ്കയാണ് ഭാര്യ. ഫെഡറേഷൻ ഓഫ് ഇന്ത്യൻ ചേംബേഴ്സ് ഓഫ് കോമേഴ്സ് ആൻഡ് ഇൻഡസ്ട്രി (ഫിക്കി) യുടെയും കോൺഫെഡറേഷൻ ഓഫ് ഏഷ്യ -പസഫിക് ചേംബേഴ്സ് ഓഫ് കോമേഴ്സ് ആൻഡ് ഇൻഡസ്ട്രിയുടെയും പ്രസിഡൻറായി ഗോയങ്ക സേവനമനുഷ്ഠിച്ചിട്ടുണ്ട്.  2000-ൽ രാജ്യസഭാംഗവുമായിരുന്നു. മരിക്കുമ്പോൾ 83 വയസായിരുന്നു

## അവലംബ


വർഗ്ഗം:1930-ൽ ജനിച്ചവർ
വർഗ്ഗം: 2013-ൽ മരിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:ഏപ്രിൽ 14-ന് മരിച്ചവർ
വർഗ്ഗം:രാജസ്ഥാനിൽ നിന്നും രാജ്യസഭയിൽ അംഗമായവർ
ഹരിചരൺ

തമിഴ് ചലച്ചിത്രപിന്നണിഗായകനും കർണാടക സംഗീതജ്ഞനുമാണ് ഹരിചരൺ എന്നറിയപ്പെടുന്ന **ഹരിചരൺ ശേഷാദ്രി**. നിരവധി തമിഴ് തെലുഗു ചിത്രങ്ങളിൽ പിന്നണി ആലപിച്ചിട്ടുള്ള അദ്ദേഹം ഉസ്താദ് ഹോട്ടൽ എന്ന മലയാളചിത്രത്തിലെ "വാതിലിൽ ആ വാതിലിൽ... എന്നു തുടങ്ങുന്ന ഗാനാലാപനത്തിലൂടെ മലയാള ഗാനാസ്വാദകർക്കിടയിലും സുപരിചിതനായി. ഇതിനോടകം പതിനേഴിലധികം മലയാളചിത്രങ്ങളിൽ അദ്ദേഹം പിന്നണി പാടി.

## ജീവിതം
1987 മാർച്ച് 20 ന് ചെന്നൈയിലെ ഒരു സംഗീതപാരമ്പര്യമുള്ള കുടുംബത്തിൽ ജനനം. 2004 ൽ പുറത്തിറങ്ങിയ  കാതൽ എന്ന തമിഴ് ചിത്രത്തിലാണ് ആദ്യമായി പിന്നണി ആലപിക്കുന്നത്.മലയാളത്തിലെ ഹരിചരനന്റെ ആദ്യ ഗാനം പത്മശ്രീ ഭരത് ഡോ.സരോജ്കുമാർ എന്ന ചിത്രത്തിലെ 'മൊഴികളും മൗനങ്ങളും മിഴികളും വാചാലമായ് തിരകളും തീരവും ഹൃദയവും വാചാലമായ്'എന്ന ഗാനമാണ്.

## അവലംബം

വർഗ്ഗം:1987-ൽ ജനിച്ചവർ
വർഗ്ഗം:മാർച്ച് 20-ന് ജനിച്ചവർ
വർഗ്ഗം:തമിഴ് ചലച്ചിത്രപിന്നണിഗായകർ
വർഗ്ഗം:കർണ്ണാടകസംഗീതജ്ഞർ
ദേശീയപാത 48 (ഇന്ത്യ)

ഇന്ത്യയിലെ കർണാടക സംസ്ഥാനത്തിൽപ്പെടുന്ന ഒരു പ്രധാനപാതയാണ് **ദേശീയപാത 48 (NH 48)**. മംഗളൂരു എന്ന പ്രധാനനഗരത്തേയും സംസ്ഥാനത്തിന്റെ തലസ്ഥാനനഗരമായ ബംഗളൂരിനേയും തമ്മിൽ ബന്ധിപ്പിക്കുന്ന ഈ പാതക്ക്  കിലോമീറ്റർ നീളമുണ്ട് .

## കടന്നുപോകുന്ന പ്രധാന സ്ഥലങ്ങൾ
* നെലമംഗള
* കുനിഗൽ
* ഹസ്സൻ
* സക്ലേഷ്പുര
* ഉപ്പിനാങ്കാടി
* ബി.സി റോഡ്
## അവലംബം

വർഗ്ഗം:ഇന്ത്യയിലെ ദേശീയപാതകൾ
ഷോലെ വോൾപി

ഇറാൻകാരിയായ കവിയാണ് **ഷോലെ വോൾപി.** വിവർത്തക, ചിത്രകാരി, ആക്റ്റിവിസ്റ്റ്, മനുഷ്യാവകാശ പ്രവർത്തക, ഫോട്ടോ ഗ്രാഫർ എന്നിങ്ങനെയും പ്രശസ്തം. വിവിധ ഭാഷകളിലേക്ക് മൊഴിമാറ്റം ചെയ്യപ്പെട്ട, അന്താരാഷ്ട്ര പ്രശസ്തിയാർജിച്ചവയാണ് ഷോലെയുടെ കവിതകൾ .

## ജീവിത രേഖ

ഇറാനിലെ തെഹ്‌റാനിലാണ്  ജനിച്ചതും വളർന്നതും. പതിമൂന്ന് വയസുള്ളപ്പോൾ ട്രിനിഡഡിൽ ബന്ധുവിനൊപ്പം താമസിച്ച് പഠിക്കാനായി പോയി. തുടർന്ന് ഇംഗ്ലണ്ടിൽ സ്‌കൂൾ പഠനം പൂർത്തിയാക്കി. കരീബിയയിലും യൂറോപ്പിലുമായി ജിവിച്ച അവർ അമേരിക്കയിലേക്ക് വരുന്നത്  റേഡിയോ-ടിവി-സിനിമാ പഠനത്തിൽ ബിരുദാനന്തര ബിരുദം നേടാനായാണ്. അമേരിക്കക്കാരനായ ഭർത്താവ് ഡോ. അലനും മക്കൾക്കുമൊപ്പം ലോസ് ആഞ്ചലസിലാണ്(കാലിഫോർണിയ)താമസം.   'കീപ്പിങ് ടൈം വിത്ത് ബ്‌ളു ഹിയെൻസിത്' എന്ന് കവിതാ സമാഹാരവും മൂന്ന് വിവർത്തന കവിതാ സമാഹാരങ്ങളും (ഇംഗ്‌ളീഷ്, പേർഷ്യൻ) വൈകാതെ പുറത്തിറങ്ങും.നാല് വർഷം മുമ്പ് അമേരിക്കൻ എഴുത്തുകാരിയും സുഹൃത്തുമായ സൂസെൻ റോബർട്ടിനൊപ്പം ഇന്ത്യ സന്ദർശിച്ചിരുന്നു.

## കൃതികൾ

*സ്‌കാർ സലൂൺ' 
*റൂഫ് ടോപ്പ് ഓഫ് ടെഹ്‌റാൻ' 
*സിൻ (ഇറാൻ കവിയായ  ഫോറ ഫറൂഖ്‌സാദയുടെ രചനകളുടെ വിവർത്തനം)

## അവലംബം

http://www.sholehwolpe.com/Books/index.html 
http://www.uneditedwritings.blogspot.in/2010/07/s.html
http://mozhimattom.blogspot.in/2010/02/poems-of-sholeh-wolpe-iranian-poet.html

വർഗ്ഗം:ഇറാനിയൻ സാഹിത്യകാരന്മാർ
വർഗ്ഗം:1962-ൽ ജനിച്ചവർ
ഹൈഫ സൻഗാന

ഇറാഖി നോവലിസ്റ്റാണ് **ഹൈഫ സൻഗാന**. കഥാകൃത്ത്, പത്രപ്രവർത്തക, ചിത്രകാരി, ആക്റ്റിവിസ്റ്റ്, മനുഷ്യാവകാശ പ്രവർത്തക, സ്ത്രീപക്ഷ എഴുത്തുകാരി എന്നീ നിലകളിലും പ്രശസ്തയാണ്.

## ജീവിത രേഖ

1950 ൽ ജനനം. കുർദ്-അറബ് വംശജയാണ്. സദ്ദാം ഹുസൈന്റെ ഭരണകാലത്ത് രാഷ്ട്രീയ തടവുകാരിയായിരുന്നു. വധശിക്ഷയിൽ നിന്ന് കഷ്ടിച്ച് രക്ഷപ്പെട്ടു. പിന്നീട് സിറിയയിലേക്ക് കടന്ന് ഫലസ്തീൻ വിമോചന പോരാട്ടത്തിൽ പങ്കാളിയായി. 1976 ൽ ലണ്ടനിലേക്ക് കടന്നു.  25 വർഷത്തിലേറെക്കാലമം പ്രവാസിയായി കഴിഞ്ഞു. 2004 ൽ വീണ്ടും ഇറാഖ് സന്ദർശിച്ചു. അറബിയിലാണ് രചനകൾ നടത്തിയിരുന്നത്. ഇപ്പോൾ ഇംഗ്ലീഷിലും എഴുതുന്നു. കൊല്ലത്തെ ഗ്രാംഷി ബുക്‌സ് ഹൈഫ സൻഗാനയുടെ ലേഖനങ്ങളുടെ സമാഹാരം 'ഞങ്ങൾ ചോരക്കടൽ നീന്തുന്നു' എന്ന പേരിൽ പ്രസിദ്ധീകരിച്ചിട്ടുണ്ട് (2006. വിവർത്തനം: ആർ.കെ.ബിജുരാജ്)

## കൃതികൾ
ദ ആന്റ്‌സ് നെസ്റ്റ് (1997) 
ദ പ്രസൻസ് ഓഫ് അതേഴ്‌സ് (1999) 
ബിയോണ്ട് വാട്ട് ഐയിസ് സീസ് (1997) 
ത്രൂ ദ വാസ്റ്റ് ഹാൾസ് ഓഫ് മെമ്മറി (1991)  
ബാഗ്ദാദ് മൈ ബാഗ്ദാദ്,  
കിയീസ് ടു അ സിറ്റി (2000) 
വിമൺ ഇൻ എ ജേർണി(2001)

## അവലംബം

* http://www.guardian.co.uk/profile/haifazangana
* http://www.brusselstribunal.org/bios/Zangana.htm 
* http://www.uneditedwritings.blogspot.in/2010/07/blog-post_7599.html

വർഗ്ഗം:ഇറാഖി എഴുത്തുകാർ
വർഗ്ഗം:1950-ൽ ജനിച്ചവർ
ഷീമ കൽബാസി

ഇറാൻകാരിയായ കവിയാണ് **ഷീമ കൽബാസി**(). മനുഷ്യാവകാശ പ്രവർത്തക, ജനാധിപത്യവാദി, യുദ്ധവിരുദ്ധ പ്രവർത്തക, ആവിഷ്‌കാരസ്വാതന്ത്ര്യ പോരാളി, നാടക പ്രവർത്തക, വിമർശക, സംവിധായിക, നിർമാതാവ്, അധ്യാപിക, ബ്‌ളോഗർ എന്നിങ്ങനെ വിവിധ തലങ്ങളിൽ സജീവമാണ്.

## ജീവിത രേഖ
1972 നവംബർ 20 ന് ഇറാനിലെ ടെഹ്‌റാനിലാണ് ഷീമ കൽബാസി ജനിച്ചത്. ഇസ്‌ളാമിക വിപ്‌ളവം നടന്നയുടൻ കുടുംബസമേതം നാടുവിട്ടു. പിന്നീട് അമേരിക്കയിൽ താമസമാരംഭിച്ചു. കവിതകൾ 17  ഭാഷകളിലേക്ക് മൊഴിമാറ്റം ചെയ്യപ്പെട്ടിട്ടുണ്ട്. 'റീൽ കണ്ടന്റ്' എന്ന സിനിമാ നിർമ്മാണ-പ്രസാധന സംരംഭത്തിന്റെ ഡയറക്ടറാണ്.വാഷിങ്ടൺ ഡി.സിയിൽ ഭർത്താവിനും മക്കൾക്കുമൊപ്പം താമസം.
## കൃതികൾ
*എക്കോസ് ഇൻ എക്‌സൈൽ
*സെവൻ വാലീസ് ഓഫ് ലവ് 
*ദ പോയട്രി ഓഫ് ഇറാനിയൻ വിമൻ
## അവലംബം


## പുറംകണ്ണികൾ
*വെബ്സൈറ്റ് 
*പച്ചക്കുതിര, 2012 ഡിസംബർ

വർഗ്ഗം:1972-ൽ ജനിച്ചവർ

വർഗ്ഗം:നവംബർ 20-ന് ജനിച്ചവർ

വർഗ്ഗം:ഇറാനിയൻ സാഹിത്യകാരന്മാർ
തസ്കരവീരൻ (1957-ലെ ചലച്ചിത്രം)

പക്ഷിരാജാ സ്റ്റുഡിയോയിക്കുവേണ്ടി എം.എസ്. നായിഡു സംവിധാനം ചെയ്തു നിർമിച്ച മലയാള ചലച്ചിത്രമാണ് **'തസ്കരവീരൻ**.  മഹാകവി നാമക്കൽ രാമലിംഗം പിള്ളയുടെ കഥയെ ആസ്പദമാക്കിയാണ് ഈ ചിത്രം എടുത്തിട്ടുള്ളത്.  കെടാമംഗലം സദാനന്ദൻ സംഭാഷണം എഴുതിയ ഈ ചിത്രത്തിനുവേണ്ടി അഭയദേവ് എഴുതി എസ്.എം. സുബ്ബയ്യനായിഡു സംഗീതസംവിധാനം നിർവഹിച്ച 9 ഗാനങ്ങളുണ്ട്.  സി.കെ. നാഗപ്പനും എൻ.ബി.എഫ്. മണിയും ചേർന്ന് ശബ്ദലേഖനവും ഡേവിഡും ദൊരസ്വാമിയും ചേർന്നു കഥയും പി.എസ്. ഗോപാലകൃഷ്ണൻ നൃത്തസംവിധാനവും നിർവഹിച്ചു.  സൈലൻ ബോസിനെ ഛായാഗ്രഹണത്തിന് വി. ദേവരാജൻ സഹായിച്ചു.  എസ്.വി. നാഥനും എ. മോഹനും ചേർന്നു പ്രോസസ്സ് ചെയ്ത ഫിലിം ബി. രാമകൃഷ്ണബാബു എഡിറ്റ് ചെയ്തു.  അനന്തൻ നിശ്ചല ഛായാഗ്രാഹകനായപ്പോൾ സഹസംവിധായകൻ ആർ. ബാലു ആയിരുന്നു.  ചമരിയാ ടാൽക്കീസ് വിതരണം നിർവഹിച്ച ഈ ചിത്രം 1957 നവംബർ 29-ന് പ്രദർശനം ആരംഭിച്ചു.
## അഭിനേതാക്കൾ
*സത്യൻ
*തിക്കുറിശ്ശി സുകുമാരൻ നായർ
*കൊട്ടാരക്കര ശ്രീധരൻ നായർ
*പി.എ. തോമസ്
*എസ്.പി. പിള്ള
*കുണ്ടറ ഭാസി
*രാഗിണി
*പ്രിയദർശിനി
*കാഞ്ചന
*ആറന്മുള പൊന്നമ്മ
*സുകുമാരി
*കെടാമംഗലം സദാനന്ദൻ
## പിന്നണിഗായകർ
*ലതാമങ്കേഷ്കർ
*എം.എൽ. വസന്തകുമാരി
*പി. ലീല
*രാധാ ജയലക്ഷ്മി
*ശാന്ത പി. നായർ
*ശ്രീനിവാസ് റാവു
## അവലംബം

## പുറത്തേക്കുള്ള കണ്ണികൾ
*ഇന്റ്ർനെറ്റ് മൂവി ഡേറ്റാബേസിൽ നിന്ന് തസ്കരവീരൻ

വർഗ്ഗം:1957-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:അഭയദേവിന്റെ ഗാനങ്ങൾ
കരനെല്ലി

നെല്ലിക്കയോട് വളരെ സാമ്യമുള്ള മറ്റൊരു മരമാണ് **കരനെല്ലി**. . 10 മീറ്ററോളം ഉയരം വയ്ക്കുന്ന ഈ ഇലപൊഴിക്കും മരം പശ്ചിമഘട്ടതദ്ദേശവാസിയാണ്. നെല്ലിക്കയ്ക്ക് പകരം ഉപയോഗിക്കുന്നു.  നെല്ലിക്കയോളം രോഗബാധയേക്കാത്ത കാട്ടുനെല്ലിക്ക അക്കാരണം കൊണ്ട് നെല്ലിക്കയേക്കാൾ വിലയേറിയതാണ്. അമിതചൂഷണത്താലും ആവാസവ്യവസ്ഥയുടെ നാശം മൂലവും ഭീഷണി നേരിടുന്നുണ്ട്.  ഒരു ഫോട്ടോ ഇടാമായിരുന്നു

## അവലംബം

## പുറത്തേക്കുള്ള കണ്ണികൾ

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വിഭാഗം: ഫലവൃക്ഷങ്ങൾ
വർഗ്ഗം:ഭക്ഷ്യയോഗ്യമായ കായ്കൾ ഉള്ള സസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
റാവൂരി ഭരദ്വാജ

ഒരു തെലുഗു നോവലിസ്റ്റും, ചെറുകഥാകൃത്തും, കവിയും, നിരൂപകനുമായിരുന്നു **റാവൂരി ഭരദ്വാജ**(ജനനം: 1927 ജൂലൈ 5, മരണം: 2013 ഒക്ടോബർ 18). 2012-ലെ ജ്ഞാനപീഠപുരസ്കാരം നേടി.. സാമൂഹിക പ്രതിബദ്ധതയോടെ മനുഷ്യനന്മ ലക്ഷ്യമാക്കി എഴുതുന്ന സാഹിത്യകാരനായിരുന്നു ഇദ്ദേഹമെന്ന് ജ്ഞാനപീഠ പുരസ്കാര സമിതി വിലയിരുത്തിയിട്ടുണ്ട്. 
## ജീവിതരേഖ
ഏഴാംക്ലാസാണ് റാവൂരിയുടെ വിദ്യാഭ്യാസയോഗ്യത. എന്നാൽ, അദ്ദേഹത്തിന്റെ പല രചനകളും ബിരുദ, ബിരുദാനന്തര വിദ്യാർഥികളുടെ പാഠപുസ്തകങ്ങളാണ്. റാവൂരിയുടെ കൃതികളെക്കുറിച്ച് ഗവേഷണങ്ങളും നടക്കുന്നു. 37 ചെറുകഥാസമാഹാരങ്ങളും, 17 നോവലുകളും, നാല് നാടകങ്ങളും, അഞ്ച് റേഡിയോനാടകങ്ങളും റാവൂരി രചിച്ചിട്ടുണ്ട്. അനേകം ബാലസാഹിത്യകൃതികളുടെയും രചയിതാവാണ്. സിനിമാ വ്യവസായത്തിനുപിന്നിലെ ജീവിതങ്ങളുടെ കഥ പറയുന്ന 'പാകുഡു രാള്ളു' (ഉരുളൻ കല്ലുകൾ) എന്ന നോവലാണ് റാവൂരിയുടെ ഏറ്റവും പ്രശസ്തമായ കൃതി. 
## കൃതികൾ
*'പാകുഡു രാള്ളു'
## പുരസ്കാരങ്ങൾ
*ലോക്‌നായക് ഫൗണ്ടേഷൻ അവാർഡ്
* കേന്ദ്രസാഹിത്യ അക്കാദമി അവാർഡ്
*സോവിയറ്റ് ലാൻഡ് നെഹ്രു അവാർഡ്
* തെലുഗു അക്കാദമി അവാർഡ്
*ബാലസാഹിത്യ പരിഷത് അവാർഡ്
* രാജാലക്ഷ്മി സാഹിത്യപുരസ്‌കാരം
ചലച്ചിത്രതാരങ്ങളുടെ ജീവിതം അടിസ്ഥാനമാക്കിയുള്ള *പാകുഡു റാളു' എന്ന നോവലിനാണ് ഇദ്ദേഹത്തിന് ജ്ഞാനപീഠ പുരസ്കാരം ലഭിച്ചത്.

2013 ഒക്ടോബർ 18-ന് [[ഹൈദരാബാദ്|ഹൈദരാബാദിലെ]] കെയർ ആശുപത്രിയിൽ വച്ച് അദ്ദേഹം അന്തരിച്ചു. 86 വയസ്സായിരുന്നു അപ്പോൾ അദ്ദേഹത്തിന്. ഏറെക്കാലമായി വാർദ്ധക്യസഹജമായ അസുഖങ്ങൾ അനുഭവിച്ചിരുന്ന അദ്ദേഹം മരിക്കുന്നതിന് കുറച്ചുദിവസം മുമ്പാണ് ജ്ഞാനപീഠം വാങ്ങിയത്. 
==അവലംബം==
<references/>

==പുറം കണ്ണികൾ==
*[http://lokabhiramam.blogspot.com/2009/11/ravuri-bharadwaja-drops-of-light.html "Ravuri Bharadwaja - Drops of Light", *Lokabhiramam'', November 30, 2009]

വർഗ്ഗം:ജ്ഞാനപീഠം നേടിയ തെലുഗു സാഹിത്യകാരന്മാർ
വർഗ്ഗം:1927-ൽ ജനിച്ചവർ
വർഗ്ഗം:2013-ൽ മരിച്ചവർ
വർഗ്ഗം:ജൂലൈ 5-ന് ജനിച്ചവർ
വർഗ്ഗം:ഒക്ടോബർ 18-ന് മരിച്ചവർ
ഗീവർഗീസ് മാർ ഇവാനിയോസ്

മലങ്കര ഓർത്തഡോക്സ് സുറിയാനി സഭ കോട്ടയം ഭദ്രാസന മെത്രാപ്പോലീത്തയായിരുന്നു **ഗീവർഗീസ് മാർ ഇവാനിയോസ്** (ജനനം: 1940 നവംബർ 14. മരണം: 2013 ഏപ്രിൽ 12)

## ജീവിത ചരിത്രം

ഓതറ കീയത്ത് കുടുംബത്തിൽ ജോർജിൻെറയും നിരണം മാണിപ്പറമ്പിൽ അന്നമ്മയുടെയും മകനായി 1940 നവംബർ 14ന് മധുരയിലാണ് മാർ ഇവാനിയോസിൻെറ ജനനം.  കൊല്ലം ഫാത്തിമ മാതാ കോളേജിൽ നിന്ന് ബിരുദവും ലണ്ടൻ മാൻസ് ഫീൽഡ് കോളജിൽ നിന്ന് ഹീബ്രു, സിറിയൻ ഭാഷകളിലും ഓക്സ്ഫഡ് സർവകലാശാലയിൽ നിന്ന് വേദശാസ്ത്രത്തിലും ബിരുദാനന്തര ബിരുദങ്ങൾ നേടി. സംസ്കൃതവും ലാറ്റിനും പഠിച്ചു. ലണ്ടനിൽ കൗളി ഫാദേഴ്സിൽ നിന്ന് സന്യാസ പരിശീലനം നേടി. 1963ൽ ശെമ്മാശപട്ടവും 1973ൽ കശീശപട്ടവും ലഭിച്ചു. 1985ൽ തിരുവല്ലയിൽ ചേർന്ന മലങ്കര അസോസിയേഷൻ മേൽപ്പട്ട സ്ഥാനത്തേക്ക് തെരഞ്ഞെടുത്തു. 1971 മുതൽ കോട്ടയം ഓർത്തഡോക്സ് വൈദിക സെമിനാരി അധ്യാപകനായിരുന്നു.  1985ൽ എപ്പിസ്കോപ്പയായി വാഴിച്ചു. 1985 ആഗസ്റ്റ് ഒന്നിന് കോട്ടയം ഭദ്രാസന മെത്രാപ്പോലീത്തയായി. സെൻറ് തോമസ് വൈദിക സംഘം, ബസ്കിയാമ്മ അസോസിയേഷൻ എന്നിവയുടെ പ്രസിഡൻറ്, പാമ്പാടി കെ.ഇ കോളജ്, പാമ്പാടി ബി.എം.എം സ്കൂൾ, ഞാലിയാകുഴി എം.ജി.എം എന്നിവയുടെ മാനേജർ എന്നീ നിലകളിലും സേവനമനുഷ്ഠിച്ചു. ഓർത്തഡോക്സ് ചിത്രകലയായ ഐകണോഗ്രഫിയിൽ പ്രാവീണ്യം നേടി. ഇതിൻെറ പരിശീലകനുമായിരുന്നു. പുനലൂർ പേപ്പർ മിൽസ് റിട്ട. മാനേജർ കെ.ജി. ഇട്ടി, പരേതനായ ക്യാപ്റ്റൻ കെ.ജി. തോമസ്, കെ.ജി. ജേക്കബ് (അബൂദബി), കെ.ജി. എബ്രഹാം (ദോഹ), മേരി ജോസ് കുര്യൻ (കോട്ടയം) എന്നിവർ സഹോദരങ്ങളാണ്. 

## കൃതികൾ

*ഹൃദയശുദ്ധീകരണം
*നിർലേപം
*മൗനത്തിൻെറ ലാവണ്യം 

## അവലംബം

vakathanamchurch.org

വർഗ്ഗം:മെത്രാപ്പൊലീത്തമാർ
ലില്ലി (ചലച്ചിത്രം)

എച്ച്.ഡി. പിക്ചേഴ്സ് നിർമിച്ച **ലില്ലി** എന്ന മലയാള ചലച്ചിത്രത്തിന്റെ സംവിധാനം എഫ്. നാഗൂർ നിർവഹിച്ചു.  ജിമ്മിയും സ്റ്റാൻലിയും ചെർന്ന് കഥയും സംഭാഷണവും എഴുതി.  പി. ഭാസ്കരൻ എഴുതിയ പാട്ടുകൾക്ക് വിശ്വനാഥൻ രാമമൂർത്തി ജോഡികൾ സംഗീതം നൽകി.  ജിയോ പിക്ചേഴ്സ് വിതരണം ചെയ്ത ഈ ചിത്രം 1958 ഡിസംബർ 25-ന് പ്രദർശനം തുടങ്ങി.
## അഭിനേതാക്കൾ
*പ്രേം നസീർ
*സത്യൻ
*ബി.എസ്. സരോജ
*ശാന്തി
*സുശീല
*ബഹദൂർ
*എസ്.പി. പിള്ള
*മുതുകുളം രാഘവൻ പിള്ള
## പിന്നണിഗായകർ
*എ.എൽ. രാഘവൻ
*ജി.കെ. വെങ്കിട്ടേഷ്
*മെഹബൂബ്
*പി. ലീല
*രേണുക
*സദാശിവൻ
*ശാന്ത പി. നായർ
*ടി.എസ്. കുമരേശ്

## അവലംബം

## പുറത്തേക്കുള്ള കണ്ണികൾ
*ഇന്റർനെറ്റ് മൂവി ഡേറ്റാബേസിൽ നിന്ന് ലില്ലി

വർഗ്ഗം:1958-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ
വർഗ്ഗം:എഫ് നാഗൂർ സംവിധാനം ചെയ്ത മലയാളചലച്ചിത്രങ്ങൾ
വർഗ്ഗം:പി.  ഭാസ്കരന്റെ ഗാനങ്ങൾ
വർഗ്ഗം:ബഹദൂർ അഭിനയിച്ച ചലച്ചിത്രങ്ങൾ
കരുവാളിച്ചി

5 മീറ്റർ വരെ ഉയരം വയ്ക്കുന്ന ഒരു ചെറിയ മരമാണ് **കരുവാളിച്ചി**.. പശ്ചിമഘട്ടതദ്ദേശവാസിയായ ഒരു മരമാണിത്. 350 മുതൽ 1800 മീറ്റർ വരെ ഉയരമുള്ള വനങ്ങളിലെ അടിക്കാടുകളായി കാണപ്പെടുന്നു.

## കുറിപ്പ്
Mallotus stenanthus  എന്ന ചെടിയും Mallotus subramanyamii  എന്ന ചെടിയും വെവ്വേറേ സ്പീഷീസുകളായി ഇവിടെ  കാണിന്നുണ്ടെങ്കിലും The Plantlist- ൽ  അതെല്ലാം ഒരേ ചെടിയുടെ പര്യായങ്ങളായിട്ടാണ് കാണിച്ചിട്ടുള്ളത്.

## അവലംബം

## പുറത്തേക്കുള്ള കണ്ണികൾ
* http://www.biotik.org/india/species/m/mallresi/mallresi_en.html 
* http://www.biotik.org/india/species/m/mallsten/mallsten_en.html 
* http://www.biotik.org/india/species/m/mallsubr/mallsubr_en.html 
* http://indiabiodiversity.org/species/show/14838
* http://indiabiodiversity.org/species/show/14892
* http://indiabiodiversity.org/species/show/14920
* കൂടുതൽ അറിവുകൾ
* രൂപവിവരണം

വർഗ്ഗം:വൃക്ഷങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:കേരളത്തിലെ സസ്യജാലം
മുണ്ടൂർ രാവുണ്ണി

കേരളത്തിലെ പ്രമുഖ നക്സലൈറ്റ് നേതാവാണ് **എം.എൻ. രാവുണ്ണി**.

## ജീവിതരേഖ

പാലക്കാട് മുണ്ടൂർ സ്വദേശിയായ എം.എൻ. രാവുണ്ണി അവിഭക്ത കമ്യൂണിസ്റ്റ് പാർട്ടിയിലൂടെയാണ് രാഷ്ട്രീയ രംഗത്ത് സജീവമാകുന്നത്. തമിഴ്നാട്ടിൽ പാർട്ടി സംഘടിപ്പിക്കാനായി നിയോഗിക്കപ്പെട്ടു. തമിഴിലെ പാർട്ടി പത്രമായ തീക്കതിരിൽ പ്രവർത്തിച്ചു. പാർട്ടി പിളർന്നപ്പോൾ സി.പി.എമ്മിനൊപ്പം നിന്നു. പിന്നീട് നക്സൽബാരി കലാപത്തിന് ശേഷം സി.പി.എം. വിട്ട് സി.പി.ഐ. (എം.എൽ) പ്രവർത്തകനായി. തലശേരി പൊലീസ് സ്റ്റേഷനാക്രമണത്തിൽ പങ്കെടുത്തു. പിന്നീട് പാലക്കാട് കോങ്ങാട് ജന്മി ഉന്മൂലന കേസിൽ തടവിലാക്കപ്പെട്ടു.  ജയിൽ ചാടിയെങ്കിലും പിടിക്കപ്പെട്ടു. ജീവപര്യന്തം തടവിന് ശിക്ഷിക്കപ്പെട്ടു. 1984 ലാണ് ജനകീയ പ്രക്ഷോഭത്തെ തുടർന്ന് ജയിൽ മോചിതനാകുന്നത്. ജയിൽ മോചിതനായ ശേഷം സി.ആർ.സി, സി.പി.ഐ (എം.എൽ) എന്ന സംഘടനയുടെ കേരള സംസ്ഥാന സെക്രട്ടറിയായി. പിന്നീട് കേരള കമ്യൂണിസ്റ്റ് പാർട്ടിയുടെ കേന്ദ്ര പ്രചരണ സമിതി സെക്രട്ടറിയായി. മുന്നണിപ്പോരാളി മാസിയുടെ പത്രാധിപരാണ്. ഇപ്പോൾ പോരാട്ടം സംഘടനയുടെ നേതാവാണ്.

## അവലംബം

വർഗ്ഗം:നക്സലൈറ്റ് നേതാക്കൾ
ബ്രയാൻ ജെ. ഡ്രൂകർ

നൊവാർട്ടിസിന്റെ ക്യാൻസർ മരുന്നായ STI571 എന്നറിയപ്പെടുന്ന ഗ്ലിവെക്ക് കണ്ടെത്തിയ സംഘത്തിലെ പ്രധാന ശാസ്ത്രഞ്ജനും ഭിഷഗ്വരനുമാണ് **ബ്രയാൻ ജെ. ഡ്രൂകർ**(ജനനം :1955). ഒറിഗോൺ ഹെൽത്ത് ആൻഡ് സയൻസ് യൂണിവേഴ്സിറ്റിയിലെ നൈറ്റ് ക്യാൻസർ ഇൻസ്റ്റിറ്റ്യൂട്ട് ഡയറക്ടറാണ്. 1980കളിലാണ് രക്താർബുദത്തിനുള്ള മരുന്ന് കണ്ടെത്താൻ ഡ്രൂകറിന്റെ പരിശ്രമം ആരംഭിച്ചത്. എട്ടുവർഷം നീണ്ട ഗവേഷണത്തിനൊടുവിലാണ് ഡ്രൂകറിന്റെ കണ്ടെത്തൽ ആരോഗ്യമേഖല അംഗീകരിച്ചത്. 
## നിലപാടുകൾ
നൊവാർട്ടിസ് പേറ്റന്റ് കേസിൽ, പേറ്റന്റ് ആവശ്യപ്പെട്ടുള്ള നൊവാർട്ടിസിന്റെ ഹർജി സുപ്രീംകോടതി തള്ളിയത് ഇദ്ദേഹം സ്വാഗതം ചെയ്തിരുന്നു. 
## പുരസ്കാരങ്ങൾ
*മേയൻബർഗ് കാൻസർ റിസർച്ച് പ്രൈസ്
## അവലംബം


വർഗ്ഗം:1955-ൽ ജനിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:അമേരിക്കൻ രസതന്ത്രജ്ഞർ
മുറികൂട്ടിപ്പച്ച

**ഹേമകണ്ഠി**, **എലുമ്പൊട്ടി** എന്നെല്ലാമറിയപ്പെടുന്ന **മുറികൂട്ടിപ്പച്ച** 50 സെന്റിമീറ്റർ വരെ വലിപ്പം വയ്ക്കുന്ന ഒരു ചെറിയ കുറ്റിച്ചെടിയാണ്. . വരണ്ട ഇലപൊഴിയന്നറ്റും വരണ്ട നിത്യഹരിതവനങ്ങളിലും കാണുന്നു. ഇന്ത്യയിലെയും ആഫ്രിക്കയിലെയും മധ്യരേഖാപ്രദേശങ്ങളിൽ കണ്ടുവരുന്നു. ദാഹമകറ്റാൻ കഴിവുള്ള കിഴങ്ങ് ഭക്ഷ്യയോഗ്യമാണ്. മുറികൂട്ടിപ്പച്ച ഒരു ഔഷധസസ്യം കൂടിയാണ്. ധാന്യങ്ങളുടെ വിളവെടുപ്പുകാലത്ത് മുറികൂട്ടിയുടെയും തുമ്പയുടെയും ഇലകളും ഉപ്പും കൂടി വയലിൽ വച്ചാൽ വിളവ് വർദ്ധിക്കുമെന്നൊരു നാട്ടുവിശ്വാസമുണ്ട്.

## അവലംബം

## ഇതും കാണുക
* മുറികൂട്ടി
## പുറത്തേക്കുള്ള കണ്ണികൾ
* കൂടുതൽ വിവരങ്ങൾ

വർഗ്ഗം:ഔഷധസസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:പുഷ്പങ്ങൾ
വർഗ്ഗം:അലങ്കാരസസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:ഭക്ഷ്യയോഗ്യമായ കിഴങ്ങുകൾ ഉള്ള സസ്യങ്ങൾ
വർഗ്ഗം:അക്കാന്തേസീ
വർഗ്ഗം:കേരളത്തിലെ സസ്യജാലം
പേരറിവാളൻ

രാജീവ് ഗാന്ധി വധക്കേസിൽ വധശിക്ഷയ്ക്ക് വിധിക്കപ്പെടുകയും ,പിന്നീട് ജീവപര്യന്തമായി ശിക്ഷ ഇളവു ചെയ്തതിനെത്തുടർന്നു ജയിലിൽ കഴിഞ്ഞുവരുന്ന തടവുകാരനാണ് **എ.ജി. പേരറിവാളൻ**. അറസ്റ്റിലാകുമ്പോൾ 19 വയസായിരുന്നു. 22 വർഷമായി ജയിലിൽ കഴിയുന്നു. കേസിൽ നിരപരാധിയായാണ് ചിലരെങ്കിലും പേരറിവാളനെ കാണുന്നത്. പ്രസിഡൻറ് ദയാഹർജി നേരത്തെ തള്ളിയിരുന്നു. മറ്റു പ്രതികളായ മുരുകൻ, ശാന്തൻ എന്നിവരോടൊപ്പമാണ് പേരറിവാളനും ജയിലിൽ കഴിയുന്നത്.
പേരറിവാളന്റെ വധശിക്ഷ സുപ്രീം കോടതി 2014 ഫെബ്രുവരി 18 നു ജീവപര്യന്തമായി ഇളവുചെയ്യുകയുണ്ടായി.

30വർഷത്തിലേറെ നീണ്ട ജയിൽവാസത്തിൽ ശേഷം 2022 മെയ് 18ന് സുപ്രീം കോടതി രാജീവ് ഗാന്ധി വധക്കേസ് പ്രതി പേരറിവാളന് മോചനം അനുവദിച്ചു. ഭരണഘടനാ അനുച്ഛേദം 142 ഉപയോഗിച്ചാണ് പേരറിവാളനെ മോചിപ്പിക്കാൻ സുപ്രീം കോടതി ഉത്തരവിട്ടത്

## അവലംബം

വർഗ്ഗം:കുറ്റകൃത്യങ്ങളിൽ ശിക്ഷിക്കപ്പെട്ടവർ
വർഗ്ഗം:1971-ൽ ജനിച്ചവർ
ഇമാറ്റിനിബ്

മാരകമായ രക്താർബുദം ബാധിച്ചവർക്കും ചെറുകുടലിനെ ബാധിക്കുന്ന ഗുരുതരമായ അർബുദത്തിനും ഇന്ത്യയിൽ പ്രചാരമുള്ള ഔഷധമാണ് **ഇമാറ്റിനിബ് മിസൈലേറ്റ്** എന്ന **ഗ്ലിവെക്**. സ്വിസ് കമ്പനിയായ നോവാർട്ടിസ് ആണ് ഇതിന്റെ നിർമാതാക്കൾ. ഈ ഔഷധത്തിന്റെ നിർമ്മാണത്തിനുള്ള ചേരുവ തങ്ങളുടെ ബൗദ്ധിക സ്വത്ത് ആണെന്നാണ് കമ്പനിയുടെ അവകാശ വാദം. എന്നാൽ, ഭൗതികമായ ഔഷധക്കൂട്ടിൽ ചില്ലറ മാറ്റങ്ങൾ വരുത്തി പുതിയ തന്മാത്രകൾ സൃഷ്ടിച്ചാൽ അതു പേറ്റൻറിനുള്ള മാർഗരേഖയാകില്ലെന്നു നൊവാർട്ടിസ് പേറ്റന്റ് കേസിൽ സുപ്രീം കോടതി വിധിച്ചിരുന്നു.
## വില വർദ്ധന
അർബുദ ചികിത്സയ്ക്കുള്ള മരുന്നുകളിൽ ഇമാറ്റിനിബ് മിസൈലേറ്റ് എന്ന ജനിതകരൂപത്തിന് ഇന്ത്യയിൽ മരുന്നു കമ്പനികൾ ഈടാക്കുന്നത് ഒരുമാസത്തെ ഡോസിന് 8,000 രൂപയാണ്. നൊവാർട്ടിസിന്റെ ഗ്ലിവെക്കിന് പേറ്റന്റ് ലഭിച്ചിരുന്നെങ്കിൽ ഇത്രയും ഔഷധത്തിന്റെ വില ഒരുലക്ഷം രൂപയാകുമായിരുന്നു.
## അവലംബം

## പുറം കണ്ണികൾ
*NCI Drug Information Summary for Patients
* Imatinib bound to proteins in the PDB

വർഗ്ഗം:അർബുദ മരുന്നുകൾ
ടി.കെ. രാമമൂർത്തി

പ്രമുഖനായ ചലച്ചിത്രസംഗീതസംവിധായകനായിരുന്നു തിരുച്ചിറാപ്പള്ളി കൃഷ്ണസ്വാമി രാമമൂർത്തി എന്ന **ടി.കെ. രാമമൂർത്തി** (1922 - 17 ഏപ്രിൽ 2013). വയലിൻ വിദ്വാൻ കൂടിയായിരുന്ന രാമമൂർത്തി, എം.എസ്. വിശ്വനാഥൻ - രാമമൂർത്തി കൂട്ടുകെട്ടിൽ മലയാളം, തമിഴ്, തെലുങ്ക്, കന്നട ഭാഷകളിൽ നിരവധി ഹിറ്റ് ഗാനങ്ങൾ ജനിച്ചിട്ടുണ്ട്. 700-ഓളം ചിത്രങ്ങൾക്ക് വേണ്ടി ഈ കൂട്ടുകെട്ട് സംഗീതം നിർവഹിച്ചിട്ടുണ്ട്. 
## ജീവിതരേഖ
തിരുച്ചിറപ്പള്ളിയിൽ സംഗാത പാരമ്പര്യമുള്ള കുടുംബത്തിൽ ജനിച്ചു. അച്ഛൻ കൃഷ്ണസ്വാമി അയ്യരും മുത്തച്ഛൻ മലൈക്കോട്ടൈ ഗോവിന്ദസ്വാമി അയ്യരും പ്രഗല്ഭരായ വയലിൻ വിദ്വാൻമാരായിരുന്നു. പതിന്നാലാം വയസിൽ എച്ച്.എം.വി. മ്യൂസിക് കമ്പനിയിൽ വയലിനിസ്റ്റിന്റെ ജോലി കിട്ടി. എം.എസ്. വിശ്വനാഥനുമായി പരിചയത്തിലായതോടെ ഇരുവരും ഒരുമിച്ച് പ്രവർത്തിച്ചു. നടൻ ശിവാജി ഗണേശൻ ഇവർക്ക് ആദര സൂചകമായി  മെല്ലിസൈ മന്നർ (ലളിത സംഗീതത്തിന്റെ രാജാക്കന്മാർ) എന്ന വിശേഷണം നൽകിയിരുന്നു. 1965-ൽ ആയിരത്തിൽ ഒരുവൻ എന്ന ചിത്രത്തോടെ ഈ കൂട്ടുകെട്ട് വഴിപരിഞ്ഞു. പിന്നീടു പത്തൊന്പതോളം ചിത്രങ്ങൾക്കു സംഗീതം നൽകി.

മലയാളത്തിൽ ലില്ലി, മറിയക്കുട്ടി എന്നീ മലയാളചിത്രങ്ങൾക്കും എം.എസ്.വി.യോടൊപ്പം സംഗീതം നിർവഹിച്ചു.
## സംഗീതസംവിധാനം നിർവഹിച്ച ചിത്രങ്ങൾ
* സാധു മിരണ്ടാൽ (1966)
* തേൻ മഴൈ (1966)
* മദ്രാസ് ടു പോണ്ടിച്ചേരി (1966)
* മറക്ക മുടിയുമാ (1966)
* ആലയം (1966)
* എങ്കളുക്കും കാലം വരും (1967)
* പട്ടത്തു റാണി (1967)
* നാൻ (1967)
* മൂന്റെഴുത്ത് (1968)
* സോപ്പ് ചീപ്പ് കണ്ണാടി (1968)
* നീലഗിരി എക്സ്പ്രസ് (1968)
* തങ്ക ചുരങ്കം (1969)
* കാതൽ ജ്യോതി (1970)
* സംഗമം (1970)
* ശക്തി ലീലൈ (1972)
* പ്രാർത്ഥന (1973)
* അവളുക്കു ആയിരം കൺകൾ (1975)
* അന്ത ജൂൺ 16 (1984)
* ഇവൾ ഒരു പെൺമണി (1986)

## പുരസ്കാരങ്ങൾ
*തമിഴ്‌നാട് സർക്കാറിന്റെ കലൈമാമണി അവാർഡ്
## അവലംബം

## പുറം കണ്ണികൾ
*Down melody lane...  from The Hindu, newspaper
*Conversations with M.S.V 

വർഗ്ഗം:1922-ൽ ജനിച്ചവർ
വർഗ്ഗം:2013-ൽ മരിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:ഏപ്രിൽ 17-ന് മരിച്ചവർ
വർഗ്ഗം:തമിഴ് ചലച്ചിത്രസംഗീതസം‌വിധായകർ
വർഗ്ഗം:തെലുഗു ചലച്ചിത്രസംഗീതസംവിധായകർ
എൻ. ശങ്കരൻ നായർ

മലയാള ചലച്ചിത്ര സംവിധായകരിൽ ഒരാളാണ് **എൻ. ശങ്കരൻ നായർ**.  1950 കളുടെ മധ്യത്തോടെ ചലച്ചിത്ര രംഗത്തു പ്രവേശിച്ച ഇദ്ദേഹം ഏകദേശം മുപ്പതിലധികം ചിത്രങ്ങൾ നിർമിച്ചിട്ടുണ്ട്.

## സംവിധാനം ചെയ്ത ചിത്രങ്ങൾ

## അവലംബം

## പുറത്തെക്കുള്ള കണ്ണികൾ
*IMDB Listing

വർഗ്ഗം:ഇന്ത്യൻ ചലച്ചിത്രസം‌വിധായകർ - അപൂർണ്ണലേഖനങ്ങൾ
വർഗ്ഗം:മലയാളചലച്ചിത്രസംവിധായകർ
വർഗ്ഗം:1925-ൽ ജനിച്ചവർ
മിനിക്കഥ

കഥയുടെ ചെറിയ രൂപമാണ് **മിനിക്കഥ**.

## മലയാളത്തിൽ
1960-കളിലാണ് മലയാളത്തിൽ മിനിക്കഥ പ്രചാരത്തിലാകുന്നത്. ടി.ആറിന്റെ മിനിക്കഥകൾ അക്കാലത്ത് ലിറ്റിൽ മാഗസിനുകളിൽ തുടരെ പ്രസിദ്ധീകരിച്ചിരുന്നു. തൃശൂരിൽ നിന്നും പി.കെ.എ. റഹീം-സച്ചിദാനന്ദൻ കൂട്ടുകെട്ടിൽ പുറത്തിറക്കിയിരുന്ന *ജ്വാല* എന്ന മാസികയിലാണ് അദ്ദേഹത്തിന്റെ കൂടുതൽ മിനിക്കഥകളും വന്നിരുന്നത്. *ഗോയൂഥികം, കാന്ദിശീകൻ, ഞാനൊന്നുറങ്ങട്ടെ, പണ്ടാരത്തിൽ ചേറു, ഒരു പ്രേമകഥ* എന്നിവയാണ് അക്കാലത്ത് ജ്വാലയിൽ പ്രസിദ്ധീകരിച്ചിരുന്ന ടി.ആറിന്റെ ചില മിനിക്കഥകൾ. 

## കുറിപ്പുകൾ
 മൗനപ്പതിപ്പ്, ക്ഷോഭപ്പതിപ്പ്, വിദ്യാഭ്യാസപ്പതിപ്പ്, ഖസാക്ക്പതിപ്പ്, മരണപ്പതിപ്പ് എന്നിങ്ങനെ 12 ലക്കങ്ങളിലായി ഇറങ്ങിയ ലിറ്റിൽ മാഗസിനാണ് ജ്വാല. 

## അവലംബം

വർഗ്ഗം:സാഹിത്യം
ആച്ചമരം

**ആച്ച** അല്ലെങ്കിൽ **ആച്ചമരം** തെക്കേഇന്ത്യയിൽ കാണുന്ന ഒരു ചെറിയ വൃക്ഷമാണ്. . 15 മീറ്റർ വരെ ഉയരം വയ്ക്കും. ഇലപൊഴിക്കുന്ന ഈ മരം നല്ല തടി നൽകുന്നു, കൂടാതെ ഇലകൾ നല്ല കാലിത്തീറ്റയുമാണ്.  അലങ്കാരവൃക്ഷമായും ഉപയോഗിച്ചുവരുന്നു.  ഇംഗ്ലീഷ് പ്രകൃതിശാസ്ത്രകാരനായിരുന്ന തോമസ് ഹാർഡ്‌വിക്കിയോടുള്ള ആദരസൂചകമായാണ് ഇതിന്റെ ജനുസിന് Hardwickia എന്ന നാമം നൽകിയത്. ഹാർഡ്‌വിക്കിയ ജനുസിലെ ഏക സ്പീഷിസാണിത്.

## അവലംബം

## പുറത്തേക്കുള്ള കണ്ണികൾ
* രൂപവിവരണം
* നട്ടുവളർത്തേണ്ട രീതികൾ
* ചിത്രങ്ങൾ

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:ഒരു സ്പീഷീസ് മാത്രമുള്ള സസ്യജനുസ്സുകൾ
ബാലമുഞ്ഞ

2 മീറ്റർ വരെ ഉയരം വയ്ക്കുന്ന ഒരു കുറ്റിച്ചെടിയാണ് **ബാലമുഞ്ഞ**. . പച്ചിലവളമായി ഉപയോഗിക്കുന്നു.ഇലകൾ ദഹനത്തെ സഹായിക്കുന്നു. കുട്ടികളിലെ വിരശല്യത്തിന് മരുന്നാണ്. മുടിവളരാനും ഇത് ഉപയോഗിക്കാറുണ്ട്. തെക്കും കിഴക്കും ആഫ്രിക്കയിൽ ഇല ഭക്ഷണമായി ഉപയോഗിക്കുന്നു.

## അവലംബം

## പുറത്തേക്കുള്ള കണ്ണികൾ
* ഏറെ വിവരങ്ങൾ 

വർഗ്ഗം:ഔഷധസസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:ഭക്ഷ്യയോഗ്യമായ ഇലകൾ ഉള്ള സസ്യങ്ങൾ
വർഗ്ഗം:കേരളത്തിലെ സസ്യജാലം
ജോയൽ ഗാർണർ

ജോയൽ ഗാർനർ ( ജനനം 16 ഡിസംബർ 1952) **ബിഗ്‌ ജോയൽ**, **ബിഗ്‌ ബേർഡ്**  എന്നീ പേരുകളിൽ അറിയപ്പെട്ടിരുന്ന വെസ്റ്റ്‌ഇൻഡീസ് ക്രിക്കറ്റ് കളിക്കാരൻ ആയിരുന്നു.  എഴുപതുകളിലും എൺപതുകളുടെ ആദ്യപാദങ്ങളിലും അജയ്യരായി നിലനിന്നിരുന്ന വെസ്റ്റ്‌ഇൻഡീസ് ക്രിക്കറ്റ് ടീമിന്റെ പ്രധാന ഫാസ്റ്റ് ബൌളർ ആയിരുന്നു ഗാർനർ .

ആറടി എട്ടിഞ്ച് ഉയരമുള്ള ഗാർനറുടെ പന്തുകൾ എതിർ ടീമിന്റെ പേടിസ്വപ്നം ആയിരുന്നു. ഗാർണരെ കൂടാതെ  മൈക്കൽ ഹോൾഡിംഗ്,ആൻഡി റോബർട്ട്സ്, കോളിൻ ക്രോഫ്റ്റ്,മാൽകം മാർഷൽ തുടങ്ങിയവർ ഉൾപ്പെട്ടിരുന്ന വെസ്റ്റ്‌ ഇൻഡീസ് ടീം ആ കാലഘട്ടത്തിൽ പതിനഞ്ച് വർഷം ഒരു ടെസ്റ്റ്‌ പരമ്പര പോലും തോറ്റിരുന്നില്ല.

1977-1987 വർഷങ്ങളിൽ 58 ടെസ്റ്റ്‌ മത്സരങ്ങൾ കളിച്ച  ഗാർനർ 259 വിക്കറ്റുകൾ നേടി. 20 റൺ ശരാശരി മാത്രം വിട്ടുകൊടുത്താണ് ഇത്രയും വിക്കറ്റുകൾ നേടിയത്. ഏകദിന മത്സരങ്ങളിൽ ഗാർനർ അതിലും മികച്ച പ്രകടനമായിരുന്നു നടത്തിയത്. 98 കളികളിൽ നിന്നായി  146 വിക്കറ്റുകൾ .
അതിമാരകമായ യോർക്കറുകൾ എറിയുന്നതിലും മികച്ച ബൌൺസറുകൾ എറിയുന്നതിലും  ഗാർനർ വിദഗ്ദ്ധൻ ആയിരുന്നു. 20 റൺസിൽ താഴെ ശരാശരി മാത്രം വിട്ടുകൊടുത്ത് 100 ൽ അധികം വിക്കറ്റുകൾ നേടിയ ഒരേ ഒരു ബൌളർ  ഗാർനർ ആണ്.

1979 ക്രിക്കറ്റ് വേൾഡ്കപ്പ്‌  ഫൈനലിൽ ഇംഗ്ലണ്ട് നു എതിരെ 39 റൺസിനു അഞ്ച് വിക്കറ്റ് നേടിയതാണ് ലോകകപ്പ്‌ ഫൈനലുകളിൽ ഇതുവരെയുള്ള ഒരു ബൌളറുടെ മികച്ച പ്രകടനം. അത് ഗാർനറുടെ ആയിരുന്നു.
## International record
### Test 5 wicket hauls

### ODI 5 wicket hauls

## അന്താരാഷ്ട്ര അവാർഡുകൾ
### One Day International cricket
#### മാൻ ഓഫ് ദ മാച്ച് അവാർഡ്

## അവലംബം

## പുറം കണ്ണികൾ
*
*
* Barbados Cricket Association  Profile

വർഗ്ഗം:വെസ്റ്റിൻഡീസ് ക്രിക്കറ്റ് കളിക്കാർ
വർഗ്ഗം:1952-ൽ ജനിച്ചവർ
ചിന്നകിൽ

മിലിയേസീ സസ്യകുടുംബത്തിലെ ഒരിനം വന്മരമാണ് **ചിന്നകിൽ** . നനവാർന്ന നിത്യഹരിത എക്കൽ വനങ്ങളിൽ കാണപ്പെടുന്നു. കടുംപച്ച നിറത്തിലുള്ള ഇലകൾക്ക് മറ്റ് അകിൽ ഇലകളെ അപേക്ഷിച്ച് നീളം കുറവാണ്. മാർച്ച് - ഏപ്രിൽ മാസങ്ങളിലാണ് ചിന്നകിൽ പുഷ്പികുന്നത്. നേർത്ത സുഗന്ധമുള്ള ചെറിയ പൂക്കളാണ് ഇതിലുള്ളത്. ഓഗസ്റ്റ് മാസത്തിലാണ് ഫലം പൊഴിയുന്നത്. ഇതിൽ മൂന്ന് ബീജാണ്ഡങ്ങൾ കാണപ്പെടുന്നു. നേർത്ത തവിട്ടു നിറമുള്ള തടിക്ക് ഈടും ഉറപ്പും കുറവാണ്.

## അവലംബം

വർഗ്ഗം:വൃക്ഷങ്ങൾ
വർഗ്ഗം:മീലിയേസീ
വീശിപ്പാള

പാളകൊണ്ട് ഉണ്ടാക്കുന്ന വിശറിയാണ് **വീശിപ്പാള (പാളവിശറി)**. പ്രധാനമായും കവുങ്ങിന്റെ പാളകൾ കൊണ്ടുള്ള വീശിപ്പാളയാണ് കണ്ട് വരുന്നത്.

## അവലംബം
ശതമുഖരാമായണം

എഴുത്തച്ഛൻ എഴുതിയതെന്നു വിശ്വസിക്കുന്ന ഒരു കൃതിയാണ് **ശതമുഖരാമായണം**. **സീതാവിജയം**/**ശതമുഖരാവണവധം** എന്നും പേരുള്ള ഈ കൃതി കിളിപ്പാട്ട് രീതിയിൽ എഴുതപ്പെട്ടിട്ടുള്ള ഒന്നാണ്. വി. നാഗം അയ്യയുടെ(ട്രാവൻകൂർ (നാട്ടുരാജ്യം)) ട്രാവൻകൂർ മാനുവൽ എന്ന കൃതിയിൽ പരാമർശിക്കുന്നത് പ്രകാരം എഴുത്തച്ഛൻ എഴുതിയ രാമായണ കൃതികളിൽ ഒന്നാണിത്. പക്ഷേ "ഇത് എഴുത്തച്ഛനല്ല എഴുതിയതെന്നത് ഏകദേശം തെളിയിക്കപ്പെട്ടിട്ടുണ്ട്" എന്ന് ഇന്ത്യൻ സാഹിത്യത്തിന്റെ സർവ്വവിജ്ഞാന കോശം എന്ന കൃതിയിൽ അവകാശപ്പെടുന്നു.  

## പഠനം
ഈ കൃതിയെ നാലു പാദങ്ങളായി വിഭജിച്ചിരിക്കുന്നു. കൃതിയിൽ സീതാവിജയം എന്നു തന്നെയാണ് പേരു കല്പിച്ചിട്ടുള്ളത്. ഈ പേര് കൃതിയിൽ തുടക്കത്തിലും അവസാനവരികളിലും പ്രയോഗിച്ചിട്ടുണ്ട്. ഈ കൃതിയുടെ മൂലകഥ സ്കന്ദ പുരാണത്തിലെ വാസിഷ്ഠോത്തരരാമായണ ഭാഗത്തിൽ നിന്നും എടുത്തിട്ടുള്ളതാണ്. അതിൽ വസിഷ്ട മഹർഷി ഈ കഥ ശതാനന്ദനെ പറഞ്ഞു കേൾപ്പിക്കുന്നതായി വിവരിക്കുന്നത് ഏഴു് അധ്യായങ്ങളിലായാണ്. 

ഐതിഹ്യപ്രകാരം ഇതിന്റെ കർത്താവ് എഴുത്തച്ഛനാണെന്ന് പറയപ്പെടുന്നു. ഉപയോഗിച്ചിരിക്കുന്ന ഭാഷയുടെ അടിസ്ഥാനത്തിൽ ഇതിന്റെ കാലം എട്ടാം ശതകത്തിലേതാണെന്ന് അനുമാനിക്കപ്പെടുന്നു. കൃതിയിലെ മൂന്നാം പാദത്തിലെ പദഘടനാ പാടവത്തെ എഴുത്തച്ഛന്റേതിനോടു കിടപിടിക്കത്തക്കതാണെന്ന് ഉള്ളൂർ അഭിപ്രായപ്പെടുന്നു.

## കഥാസാരം

രാമായണം എന്നു പേരെങ്കിലും, വാല്മീകി എഴുതിയ രാമായണ കഥയല്ല ഇതിൽ പ്രതിപാദിക്കുന്നത്. രാവണനെ വധിച്ചു രാമൻ അയോധ്യയിൽ തിരിച്ചു വന്നതിനു ശേഷം ശതാനനൻ എന്ന അസുരനെപ്പറ്റി അശരീരിവാക്യം ഉണ്ടാകുകയും തുടർന്ന് അഗസ്ത്യമുനിയുടെ നിർദ്ദേശപ്രകാരം, ശതാനനനെ നിഗ്രഹിക്കുന്ന കഥയാണ് ഇതിൽ. കാശ്യപമുനിക്ക് ദനു എന്ന പത്നിയിലുണ്ടായ സന്താനമാണ് ശതാനനൻ. 

## അവലംബം

വർഗ്ഗം:രാമായണം
മാറ്റച്ചന്ത

എറണാകുളം ജില്ലയിലെ ചേന്ദമംഗലം ഗ്രാമപഞ്ചായത്ത് എല്ലാവർഷവും നടത്തുന്ന   വിഷുക്കാല വിപണിയാണ് മാറ്റച്ചന്ത എന്ന പേരിൽ  അറിയപ്പെടുന്നത് .  മാറ്റച്ചന്ത നടന്നു വരുന്ന ചേന്ദമംഗലം പാലിയം സ്കൂൾ മൈതാനം മാറ്റപ്പാടം  എന്ന് അറിയപ്പെടുന്നു. 
## ചരിത്രം
നാണയ കൈമാറ്റ വ്യവസ്ഥി നിലവിൽ  വരുന്നതിന് മുമ്പുണ്ടായിരുന്ന ബാർട്ടർ സമ്പ്രദായത്തിലാണ് മാറ്റച്ചന്ത ആരംഭിക്കുന്നത്. കൊച്ചിരാജാവിന്റെ പ്രധാനമന്ത്രിയായിരുന്ന പാലിയത്തച്ചന്മാരാണ് മാറ്റച്ചന്തയ്ക് തുടക്കം കുറിച്ചത്.  പാലിയത്തച്ഛന്മാരുടെ കാലശേഷവും മാറ്റച്ചന്ത മുടക്കം കൂടാതെ വിഷുത്തലേന്നുള്ള രണ്ട് ദിവസങ്ങളിലായി നടന്നു വരുന്നു.ആദ്യ ദിവസത്തെ മാറ്റത്തെ ചെറിയ മാറ്റമെന്നും വിഷുത്തലേന്നുള്ള മാറ്റത്തെ വലിയ മാറ്റമെന്നും പറയുന്നു.  ഇപ്പോൾ സാധനകൈമാറ്റ വ്യവസ്ഥയ്ക് പകരം ഇന്ന് നാണയ വിനിമയത്തിലൂടെയാണ് മാറ്റച്ചന്ത നടക്കുന്നത്.

## മകുടം
മാറ്റച്ചന്തയുടെ പ്രധാന ആകർഷണമാണ് മകുടമെന്ന കളിപ്പാട്ടം .ചിരട്ടയും തുകലും ഉപയോഗിച്ച് തികച്ചും പ്രകൃതിദത്തമായ വിഭവങ്ങൾകൊണ്ട് നിർമ്മിക്കുന്ന മകുടം മാറ്റച്ചന്തയിൽ മാത്രമേ ലഭിക്കുകയുള്ളു.  കൃഷ്ണൻ  എന്ന വ്യക്തിയാണ് ആണ്ട് തോറും താൻ നിർമ്മിച്ച മകുടങ്ങൾ വില്പനയ്ക്കായി മാറ്റച്ചന്തയിലെത്തുന്നത്.

## ഇതും കാണുക
* തിരുവോണ മാറ്റം

## അവലംബം

വർഗ്ഗം:കേരളത്തിലെ കാർഷികമേളകൾ
വടക്കുപുറത്തു പാട്ട്

thumb|350px|right|എട്ടു കൈകളുള്ള കളം
വൈക്കം മഹാദേവക്ഷേത്രത്തിൽ പന്ത്രണ്ട് വർഷത്തിലൊരിക്കൽ ഭദ്രകാളി പ്രീതിക്കായി ദേവിയുടെ കളം എഴുതി പന്ത്രണ്ട് ദിവസം പാട്ടും, പാട്ട് കാലം കൂടുന്ന നാൾ ഗുരുതിയും നടത്തുന്ന ചടങ്ങാണ് **വടക്കുപുറത്തു പാട്ട്** .

## ഐതിഹ്യം
പണ്ടുകാലത്ത് വൈക്കം ദേശത്ത് ഭയങ്കരമായ വസൂരിബാധയുണ്ടായി. വസൂരി ബാധിച്ച് നിരവധി ആളുകൾ മരിച്ചുപോയി. വടക്കുംകൂർ രാജവംശത്തിന്റെ കാലത്തായിരുന്നു ആ സംഭവം. അന്നത്തെ വടക്കുംകൂർ രാജാവ് ഇതിന്റെ കാരണമന്വേഷിച്ച് ഒരു ജ്യോത്സ്യരെ സമീപിച്ചു. [ചൊവ്വ|ചൊവ്വയുടെ]] കോപം കൊണ്ടാണ് വസൂരിയുണ്ടായതെന്നും, ചൊവ്വയുടെ പ്രീതിയ്ക്ക് ഭദ്രകാളീഭജനമാണ് പ്രധാനമെന്നും കേരളത്തിലെ ഏറ്റവും പ്രസിദ്ധമായ ഭദ്രകാളീക്ഷേത്രമായ കൊടുങ്ങല്ലൂർ ക്ഷേത്രത്തിൽ ഒരു മണ്ഡലക്കാലം (41 ദിവസം) ഭജനമിരിയ്ക്കുന്നത് ഏറ്റവും നന്നായിരിയ്ക്കുമെന്നും ജ്യോത്സ്യർ കണ്ടെത്തി. അതനുസരിച്ച് രാജാവ് കൊടുങ്ങല്ലൂരിലെത്തി ഭജനം തുടങ്ങി. 41-ആം ദിവസം രാത്രി അദ്ദേഹത്തിന് ഭഗവതിയുടെ സ്വപ്നദർശനമുണ്ടായി. വൈക്കം ക്ഷേത്രമതിലകത്ത് പന്ത്രണ്ടുവർഷം കൂടുമ്പോൾ തന്നെ പ്രീതിപ്പെടുത്താനായി പന്ത്രണ്ടുദിവസം കളമെഴുത്തും പാട്ടും അവസാനദിവസം ഒരു ഗുരുതിയും നടത്തണമെന്നും രാജാവിന്റെ തലയ്ക്കൽ വച്ചിട്ടുള്ള വാൾ കൊണ്ടുപോയി ആ ദിവസങ്ങളിൽ പ്രതിഷ്ഠിയ്ക്കണമെന്നുമായിരുന്നു ഭഗവതിയുടെ ഉപദേശം. കണ്ണുതുറന്നുനോക്കിയ രാജാവ് തന്റെ തലയ്ക്കൽ ഒരു വാൾ കിടക്കുന്നത് കണ്ടു. 

പിറ്റേദിവസം കൊടുങ്ങല്ലൂർ ക്ഷേത്രദർശനം നടത്തിയ രാജാവിന്റെ മുന്നിൽ വെളിച്ചപ്പാട് പ്രത്യക്ഷപ്പെടുകയും താൻ സ്വപ്നത്തിൽ പറഞ്ഞതുപോലെ ചെയ്താൽ എല്ലാ ദുരിതങ്ങളുമൊഴിയുമെന്ന് പറയുകയും ചെയ്തു. അതനുസരിച്ച് രാജാവ് വൈക്കത്ത് മടങ്ങിയെത്തി വടക്കുപുറത്ത് പാട്ടിനുള്ള ഒരുക്കങ്ങൾ തുടങ്ങി. സ്വപ്നത്തിൽ പറഞ്ഞതുപോലെ എല്ലാ കാര്യങ്ങളും രാജാവ് ചെയ്തു. അങ്ങനെ, വൈക്കത്ത് വസൂരിരോഗം ഇല്ലാതായി. പിന്നീട് ഇതുവരെ വസൂരിയുണ്ടായതായി കേട്ടിട്ടില്ല.

## ചടങ്ങുകൾ
## കളമെഴുത്ത്
വൈക്കം ക്ഷേത്രത്തിന്റെ വടക്കേ മുറ്റത്താണ് കളമെഴുതി പൂജിക്കുന്നത്. ആദ്യ നാലുദിവസം എട്ട് കൈകളുള്ള ഭഗവതിയുടെ രൂപമാണ് കളത്തിൽ വരയ്ക്കുക. പിന്നീടുള്ള ഓരോ ദിവസവും കൈകളുടെ എണ്ണം കൂട്ടി വരയ്ക്കും. അടുത്ത  നാലുദിവസങ്ങളിൽ പതിനാറ് കൈകളുള്ള രൂപവും, അതിനു ശേഷമുള്ള മൂന്ന് ദിവസങ്ങളിൽ 32 കൈകളുള്ള രൂപവും വരയ്ക്കുന്നു. കാലം കൂടുന്ന ദിവസം വളരെ ബൃഹത്തായ, 64 കൈകളിൽ 64 ആയുധങ്ങളുമായി ദേവിയുടെ വാഹനമായ വേതാളത്തിന്റെ പുറത്ത് എഴുന്നള്ളുന്ന സംഹാര രുദ്രയായ ഭദ്രകാളിയുടെ, കളമാണ് വരയ്ക്കുക.

## ചിത്രശാല

ചിത്രം:Vaikom_Vadakkupurathu_Pattu_3.JPG|16 കൈകളോടു കൂടിയ കളം
ചിത്രം:Vaikom Vadakkupurathu Pattu 10.JPG|32 കൈകളോടു കൂടിയ കളം
ചിത്രം:Vaikom Vadakkupurathu Pattu 26.JPG|64 കൈകളിലും ആയുധങ്ങളുമായി വേതാളത്തിന്റെ പുറത്തിരിക്കുന്ന രൂപം
ചിത്രം:Vaikom_Vadakkupurathu_Pattu_2.JPG|കളം മായ്ച്ചു തുടങ്ങുന്നു


## അവലംബം


വർഗ്ഗം:കേരളത്തിലെ ഉത്സവങ്ങൾ
വർഗ്ഗം:ആഘോഷങ്ങൾ
വർഗ്ഗം:ഹൈന്ദവ ഉത്സവങ്ങൾ
വർഗ്ഗം:കോട്ടയം ജില്ല
സി.എം. ദിനേശ് മണി

സി.പി.ഐ.എം  സംസ്ഥാന കമ്മിറ്റി അംഗവും എറണാകുളം ജില്ലയുടെ മുൻ സെക്രട്ടറിയുമാണ് **സി.എം. ദിനേശ് മണി**(ജനനം :15 മേയ് 1950). പന്ത്രണ്ടാം കേരള നിയമസഭയിൽ പള്ളുരുത്തിയിൽ നിന്നുള്ള അംഗമായിരുന്നു. 2000ൽ കൊച്ചി കോർപറേഷന്റെ മേയറായിരുന്നു.

## ജീവിതരേഖ
ടി.കെ. മാധവന്റെയും കുഞ്ഞമ്മയുടെയും മകനായി 1950 മെയ് 15 ന് ജനനം. പ്രീഡിഗ്രിയാണ് വിദ്യാഭ്യാസ 
യോഗ്യത. ആദ്യ കാല യുവജന 
സംഘടനയായ കെ.എസ്.വൈ.എഫിലൂടെ പൊതുപ്രവർത്തനരംഗത്തെത്തി. ട്രേഡ് യൂണിയൻ സംഘാടനാരംഗത്തു സജീവമായി പ്രവർത്തിച്ചു. 2013-2014 ൽ
പാർട്ടിയുടെ എറണാകുളം ജില്ലാ സെക്രട്ടറിയായിരുന്നു.

## രാഷ്ട്രീയ ജീവിതം
* 2013-2014 : സിപിഎം എറണാകുളം ജില്ലാ സെക്രട്ടറി
* 2006-2011 : നിയമസഭാംഗം, പള്ളുരുത്തി
* 2000-2005 : കൊച്ചി കോർപ്പറേഷൻ മേയർ
* 1998 മുതൽ സി.പി.എം സംസ്ഥാന കമ്മിറ്റി അംഗം

## അവലംബം


വർഗ്ഗം:1950-ൽ ജനിച്ചവർ

വർഗ്ഗം:മേയ് 15-ന് ജനിച്ചവർ

വർഗ്ഗം:പന്ത്രണ്ടാം കേരള നിയമസഭാംഗങ്ങൾ
വർഗ്ഗം:കേരളത്തിലെ സി.പി.ഐ.എം. പ്രവർത്തകർ
കുണ്ടൂർ നാരായണമേനോൻ

പച്ചമലയാളപ്രസ്ഥാനത്തിന്റെ നായകരിലൊരാളായ മലയാള കവിയാണ് **കുണ്ടൂർ നാരായണമേനോൻ**. തൃശൂരിനടുത്ത് ഊരകം ദേശത്തുള്ള കുണ്ടൂർ തറവാട്ടിൽ കല്യാണിയമ്മയുടെയും കോമത്ത് കൃഷ്ണമേനോന്റെയും മകനായി 1861 ജൂൺ 23-ന് (കൊ.വ. 1036 മിഥുനം 11, പൂരാടം നക്ഷത്രം) ജനിച്ചു. മദ്രാസ് പ്രസിഡൻസി കോളജിൽനിന്ന് മലയാളം ഐച്ഛികമായി ബി.എ. പാസ്സായി. കോഴിക്കോട് പൊലീസ് ട്രെയിനിങ് കോളജിൽനിന്നു പരിശീലനം നേടിയ ഇദ്ദേഹം കൊച്ചി പൊലീസ് സൂപ്രണ്ട് ഓഫീസിൽ ഹെഡ്ക്ളാർക്കായി ഔദ്യോഗിക ജീവിതമാരംഭിച്ചു. കുറച്ചുനാൾ തഹസിൽദാരായിരുന്നു. പാലിയം മാനേജരായും സേവനമനുഷ്ഠിച്ചിട്ടുണ്ട്.

ആദ്യത്തെ ബി.എ.ക്കാരനായ ഭാഷാകവി എന്ന നിലയിൽ വളരെവേഗം ശ്രദ്ധേയനായി. കൊ.വ. 1065-ൽ വിദ്യാവിനോദിനി ആരംഭിച്ചതുമുതൽ നിരന്തരമായി സാഹിത്യസേവനത്തിൽ മുഴുകി. വെൺമണി പ്രസ്ഥാനത്തിൽ പങ്കുചേർന്നു കാവ്യരംഗത്തു സ്ഥിരപ്രതിഷ്ഠ നേടി. പച്ചമലയാളത്തിൽ കവിതയെഴുതുന്നതിനു കുഞ്ഞിക്കുട്ടൻ തമ്പുരാൻ പോലും കുണ്ടൂരിനു തുല്യനായിരുന്നില്ല എന്നും, നല്ല ഭാഷ തിരിയാണെങ്കിൽ കോമപ്പൻ അതിൽനിന്നും കൊളുത്തിയ പന്തമാണെന്നും ഉള്ളൂർ രേഖപ്പെടുത്തുന്നു.

കോമപ്പൻ, കൊച്ചി ചെറിയ ശക്തൻതമ്പുരാൻ, പാക്കനാർ, അജാമിള മോക്ഷം, ഒരു രാത്രി, നാറാണത്തു ഭ്രാന്തൻ തുടങ്ങി പന്ത്രണ്ടു കാവ്യങ്ങളും കിരാതം പതിന്നാലു വൃത്തം കൈകൊട്ടിക്കളിപ്പാട്ട്, പൂതനാമോക്ഷം വഞ്ചിപ്പാട്ട് തുടങ്ങിയ ഗാനങ്ങളും കുണ്ടൂരിന്റെ സ്വതന്ത്രകൃതികളിലുൾപ്പെടുന്നു. രത്നാവലി, ദ്രൗപദീഹരണം, പ്രമദ്വരാചരിതം തുടങ്ങിയവ കൂട്ടുകവിത (ഒന്നിലധികം പേർ ചേർന്നെഴുതുന്ന കവിത)കളാണ്.

കോമപ്പൻ, കൊച്ചി ചെറിയ ശക്തൻതമ്പുരാൻ, പാക്കനാർ, കണ്ണൻ എന്നിവ ചേർത്ത് നാലുഭാഷാകാവ്യങ്ങൾ എന്ന പേരിൽ കുണ്ടൂർ പ്രസിദ്ധീകരിച്ചു. വടക്കൻപാട്ടുകളും ഐതിഹ്യങ്ങളുമാണ് ഈ കൃതികൾക്കാധാരം. തനിമലയാള പദ്യത്തിന്റെ ഓജസ്സും ആർജവവും സൗന്ദര്യവും ഇതിൽനിന്നു മനസ്സിലാക്കാം.

ശബ്ദത്തിനും അർഥത്തിനും പ്രാധാന്യം നല്കിയുള്ള രചനയ്ക്കു മികച്ച ദൃഷ്ടാന്താണ് പാക്കനാറിലെ ശ്ലോകങ്ങൾ. ഒരു മാതൃക:




വിവർത്തനശാഖയിലും കുണ്ടൂരിന്റെ സംഭാവന ശ്രദ്ധേയമാണ്. മാളവികാഗ്നിമിത്രം, കുമാരസംഭവം, രഘുവംശം, മേഘസന്ദേശം, ദൂതഘടോത്കചവ്യായോഗം, അധ്യാത്മരാമായണം തുടങ്ങിയ എട്ടു കൃതികൾ തർജുമ ചെയ്തിട്ടുണ്ട്. വൃത്താനുവൃത്തവിവർത്തനമാണ് ഏറെയും.

കവി എന്നതിനൊപ്പം ഗദ്യകാരനും ഗവേഷകനും കൂടിയായിരുന്നു ഇദ്ദേഹം. ചെറുശ്ശേരി ഭാരതത്തെപ്പറ്റി എഴുതിയ നിരൂപണം പ്രസിദ്ധമാണ്. കുണ്ടൂരിന്റെ സേവനങ്ങളെ പുരസ്കരിച്ച് കൊച്ചി വലിയ തമ്പുരാൻ 'സാഹിത്യ കുശലൻ' ബിരുദം സമ്മാനിക്കുകയുണ്ടായി. 1936 ജൂലൈ 19-ന് (കൊ.വ. 1111 കർക്കടകം 4, പൂയം നക്ഷത്രം) 75-ആമത്തെ വയസ്സിൽ ഇദ്ദേഹം അന്തരിച്ചു.

വർഗ്ഗം:1861-ൽ ജനിച്ചവർ
വർഗ്ഗം:1936-ൽ മരിച്ചവർ
വർഗ്ഗം:ജൂൺ 23-ന് ജനിച്ചവർ
വർഗ്ഗം:ജൂലൈ 19-ന് മരിച്ചവർ
വർഗ്ഗം:തൃശ്ശൂർ ജില്ലയിൽ ജനിച്ചവർ
വർഗ്ഗം:മേനോന്മാർ
പാമരം

**അടയ്ക്കാപയിൻ** എന്നും പേരുള്ള **പാമരം** കേരളത്തിലും മൈസൂരിലും കാണുന്ന ഒരു വന്മരമാണ്. . 70 മീറ്ററോളം ഉയരം വയ്ക്കും. പ്രമേഹത്തിന് ഔഷധമായി ഉപയോഗിക്കാറുണ്ട്. 

## അവലംബം

## പുറത്തേക്കുള്ള കണ്ണികൾ

വർഗ്ഗം:വൃക്ഷങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:ഔഷധസസ്യങ്ങൾ
നാട്ടകം തുറമുഖം

ഇന്ത്യയിലെ ആദ്യ ഉൾനാടൻ തുറമുഖമാണ് കോട്ടയത്തെ നാട്ടകം തുറമുഖം. 2009  ഓഗസ്റ്റിൽ അന്നത്തെ വ്യവസായ മന്ത്രി എളമരം കരീമാണ് തുറമുഖം നാടിന് സമർപ്പിച്ചത്. കോട്ടയം, പത്തനംതിട്ട, ഇടുക്കി ജില്ലകളിൽ നിന്നും കൊച്ചിയിലേക്കുള്ള ചരക്കു നീക്കം കുറഞ്ഞ ചിലവിൽ നടത്താം എന്നതാണ് ഈ തുറമുഖത്തിന്റെ പ്രസക്തി.

 

വർഗ്ഗം:കേരളത്തിലെ_തുറമുഖങ്ങൾ
വർഗ്ഗം:ഇന്ത്യയിലെ തുറമുഖങ്ങൾ

## അവലംബം
ജോഷ് (ഹിന്ദി ചലച്ചിത്രം)

2000-ൽ പുറത്തിറങ്ങിയ ഒരു ബോളിവുഡ് ചലച്ചിത്രമാണ് ***ജോഷ്*** (ദേവനാഗരി: जोश). മൻസൂർഖാൻ സംവിധാനം ചെയ്ത ഈ ചിത്രത്തിൽ ഷാരൂഖ് ഖാൻ, ഐശ്വര്യാ റായ് എന്നിവർക്കു പുറമേ ചന്ദ്രചൂർ സിംഗ്, ശരദ് കപൂർ, പ്രിയ ഗിൽ, വിവേക് വസ്വാനി എന്നിവരും ശ്രദ്ധേയ വേഷങ്ങൾ കൈകാര്യം ചെയ്തിരുന്നു. 
## കഥാസാരം
1980-കാലത്തെ വാസ്കോ എന്ന ഗോവൻ പട്ടണമാണ് ചിത്രത്തിന്റെ പശ്ചാത്തലം. പോർച്ചുഗീസ് കോളോണിയൽ ഭരണത്തിന്റെ  സ്മൃതികളുറങ്ങുന്ന ഈ പട്ടണത്തെ തങ്ങളുടെ റൗഡിത്തരങ്ങൾ കൊണ്ട് നിയന്ത്രിച്ചിരുന്ന രണ്ട് യുവസംഘങ്ങളുടെ പരസ്പര മാത്സര്യങ്ങളിലൂടെയാണ് കഥ പുരോഗമിക്കുന്നത്. ബിച്ചൂസ്, ഈഗിൾസ് എന്നീ പേരുകളിലറിയപ്പെട്ടിരുന്ന ഈ സംഘങ്ങളുടെ നേതൃത്വം യഥാക്രമം പ്രകാശ്(ശരദ് കപൂർ), മാക്സ്(ഷാരൂഖ് ഖാൻ) എന്നിവർക്കായിരുന്നു. പട്ടണമധ്യത്തിൽ ഒരു അതിർത്തി രേഖ നിർണ്ണയിച്ച്  തങ്ങളുടെ അധീനപ്രദേശങ്ങളായി ഒരോ ഭാഗങ്ങളെ ഇവർ തെരഞ്ഞെടുത്തിരുന്നു. എന്നിട്ടു തന്നെയും ഇരു സംഘങ്ങളും തമ്മിൽ കശപിശകളും തല്ലു കൂടലുകളും നടന്നു കൊണ്ടിരുന്നു. പലപ്പോഴും പോലീസ് ഇൻസ്പെക്ടറോ അല്ലെങ്കിൽ ഫാദർ ജേക്കബോ എത്തിയായിരുന്നു  ഇരു കൂട്ടരെയും പിരിച്ചു വിട്ടിരുന്നത്.

പ്രകാശിന്റെ ഇളയ സഹോദരൻ രാഹുൽ (ചന്ദ്രചൂർ സിംഗ്) രണ്ടു വർഷങ്ങൾക്ക് ശേഷം നാട്ടിലെത്തുന്നു. മുംബൈയിൽ മാസ്റ്റർ ഷെഫ് ആയി ജോലി ചെയ്തു കൊണ്ടിരുന്ന രാഹുൽ വാസ്കോ പട്ടണം ചുറ്റി നടന്നു കാണുന്നതിനിടയിൽ മാക്സിന്റെ ഇരട്ട സഹോദരി ഷേർലി(ഐശ്വര്യാ റായ്)യെ കണ്ടുമുട്ടുന്നത്. പ്രഥമ ദർശനത്തിൽ തന്നെ പ്രണായാതുരനാകുന്ന രാഹുൽ മുംബൈയിലേക്ക് മടങ്ങി പോകാതെ വാസ്കോയിൽ തന്നെ തുടരുവാൻ തീരുമാനമെടുക്കുന്നു. രാഹുൽ *ട്രീറ്റ് ഹൗസ്* എന്ന പേരിൽ ഒരു പേസ്ട്രി കട ആരംഭിക്കുന്നു .ബിച്ചൂസ്-ഈഗിൾസ് ഗ്യാംഗുകളുടെ കുടിപ്പകയുടെ തീവ്രത മനസ്സിലാക്കുന്ന രാഹുൽ തന്റെ പ്രണയം സഹോദരനോടോ മറ്റാരോടുമോ വെളിപ്പെടുത്തുന്നില്ല. ഷേർലിയോടുള്ള പ്രണയം ശക്തമാകുന്ന കാലയളവിലാണ് മാക്സിനെയും ഷേർലിയെയും സംബന്ധിക്കുന്നതും അവർക്കു പോലും അറിയാത്തതുമായ ഒരു 'വലിയ രഹസ്യം' രാഹുൽ മനസ്സിലാക്കുന്നത് - മാക്സും ഷേർലിയും വാസ്കോ പട്ടണസ്ഥാപകനായിരുന്ന ആൽബർട്ടോ വാസ്കോയുടെ വിവാഹേതര ബന്ധത്തിലെ മക്കളാണെന്നത്. ഒരു കത്തിലൂടെ ഇക്കാര്യം ഷേർലിയെ അറിയിക്കുവാൻ രാഹുൽ ശ്രമിക്കുന്നെങ്കിലും സന്ദർഭവശാൽ കത്ത് പ്രകാശിന്റെ കൈകളിലെത്തുന്നു. 20 ലക്ഷം രൂപയുടെ സ്വത്തുകൾ ഇപ്പോഴും ആൽബർട്ടോയുടെ പേരിലുള്ളതിനാൽ അത് സ്വന്തമാക്കുവാനായി മാക്സിനെ ഇല്ലായ്മ ചെയ്യുവാൻ പ്രകാശ് തീരുമാനമെടുക്കുന്നതോടെ കഥ പുതിയ തലങ്ങളിലേക്ക് കടക്കുന്നു.
## അഭിനേതാക്കൾ

## ഗാനങ്ങൾ
അനു മാലിക് ആണ് ഈ ചിത്രങ്ങളുടെ സംഗീതം നിർവ്വഹിച്ചിരിക്കുന്നത്.

## അവലംബം

വർഗ്ഗം:2000-ൽ പുറത്തിറങ്ങിയ ഹിന്ദി ചലച്ചിത്രങ്ങൾ
നായര് പിടിച്ച പുലിവാല്

അസോസിയേറ്റഡ് പ്രൊഡ്യൂസേഴ്സും ഫിലിം കൊയും ചേർന്ന് മദ്രാസ് വാഹിനി സ്റ്റുഡിയോയിലും സേലം മോഡേൺ തിയേറ്റേഴ്സിലും വച്ച് നിർമ്മാണം പൂർത്തിയക്കിയ ഹാസ്യരസപ്രധാനമായ ഒരു മലയാളചലച്ചിത്രമാണ് **നായരു പിടിച്ച പുലിവാല്** .  പി. ഭാസ്കരൻ സംവിധാനം നിർവഹിച്ച ഈ ചിത്രത്തിന് കഥയും സംഭാഷണവും എഴുതിയത് ഉറൂബ് ആണ്.  പി. ഭാസ്കരൻ രചിച്ച ഗാനങ്ങൾക്ക് കെ. രാഘവൻ സംഗീതം നൽകി .  യു. രാജഗോപാൽ ഛായാഗ്രഹണവും വി.ബി.സി. മേനോൻ ശബ്ദലേഖനവും എം.എസ്. മണി ചിത്രസംയോജനവും ആർ.ബി.എസ്. മണി രംഗസംവിധനവും കെ. രമൻ മേയ്ക്കപ്പും ഡി. ഗണേശൻ വേഷവിധാനവും നിർവഹിച്ചു.  അസോസിയേറ്റഡ് പിക്ചേഴ്സും ഫിലിം ഡിസ്ട്രിബ്യൂട്ടിംഗ് കമ്പനിയും ചേർന്നു വിതരണത്തിനെത്തിച്ച ഈ ചിത്രം 1958 ഫെബ്രുവരി 14-ന് പ്രദർശനം തുടങ്ങി.
## അഭിനേതാക്കൾ
*സത്യൻ
*രാഗിണി
*പ്രേമ
*വാണക്കുറ്റി രാമൻ പിള്ള
*ടി.കെ.ആർ. ഭദ്രൻ
*ടി.എസ്. മുത്തയ്യ
*മുതുകുളം രാഘവൻ പിള്ള
*ബഹദൂർ
*ജി.കെ. പിള്ള
## പിന്നണിഗായകർ
*കെ. രാഘവൻ
*കെ.പി. ഉദയഭാനു
*മെഹബൂബ്
*പി. ലീല
## അവലംബം

## പുറത്തേക്കുള്ള കണ്ണികൾ
*ഇന്റർനെറ്റ് മൂവി ഡേറ്റാബേസിൽ നിന്ന് നായരു പിടിച്ച പുലിവല്

വർഗ്ഗം:1958-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:പി. ഭാസ്കരൻ സംവിധാനം ചെയ്ത ചലച്ചിത്രങ്ങൾ
വർഗ്ഗം:പി ഭാസ്കരന്റെ ഗാനങ്ങൾ
വർഗ്ഗം:കെ രാഘവൻ സംഗീതം പകർന്ന ചലച്ചിത്രങ്ങൾ
വർഗ്ഗം:ഭാസ്കരൻ- രാഘവൻ ഗാനങ്ങൾ
വർഗ്ഗം:എം.എസ്. മണി ചിത്രസംയോജനം നടത്തിയ മലയാളചലച്ചിത്രങ്ങൾ
വർഗ്ഗം:യു. രാജഗോപാൽ കാമറ ചലിപ്പിച്ച ചലച്ചിത്രങ്ങൾ
വർഗ്ഗം:ബഹദൂർ അഭിനയിച്ച ചലച്ചിത്രങ്ങൾ
ഗവ:മുഹമ്മദൻ എൽ.പി.സ്കൂൾ വടക്കേക്കര

എറണാകുളം ജില്ലയിലെ വടക്കേക്കര ഗ്രാമപഞ്ചായത്തിൽ സ്ഥിതിചെയ്യുന്ന സർക്കാർ ഉടമസ്ഥതയിലുള്ള വിദ്യാലയമാണ് ഗവ:മുഹമ്മദൻ എൽ.പി.സ്കൂൾ.

## അവലംബം
മഹാനിക്കിഴങ്ങ്

Decalepis ജനുസിലെ ഒരു സ്പീഷിസാണ് **മഹാനിക്കിഴങ്ങ്**. . തെക്കേഇന്ത്യയിലെ ഒരു തദ്ദേശസസ്യമാണ് ഈ വള്ളിച്ചെടി. വലിയകിഴങ്ങുകൾ ഉണ്ടാകുന്ന ഈ ചെടിയിൽ 2-3 വർഷമാകുമ്പോഴേക്കും 15-20 കിലോ തൂക്കമുള്ള കിഴങ്ങുകൾ ഉണ്ടാവാറുണ്ട്. ഔഷധഗുണവും സുഗന്ധവുള്ള മഹാനിക്കിഴങ്ങിന്റെ അമിതമായ ആവശ്യകത ഇതിനെ വംശനാശഭീഷണിയിലാക്കിയിട്ടുണ്ട്.  കിഴങ്ങ് അച്ചാറുണ്ടാക്കാനും ആരോഗ്യവർദ്ധനത്തിനായും ഉപയോഗിക്കുന്നുണ്ട്. വേരിൽ നിന്നും വേർതിരിച്ചെടുക്കുന്ന പദാർത്ഥത്തിന് ആന്റിഓക്സിഡന്റ് ഗുണങ്ങളുണ്ട്.

വിദേശത്ത് മഹാനിക്കിഴങ്ങിന് ഉണ്ടാവുന്ന വർദ്ധിച്ച ആവശ്യകതയും തന്മൂലം ഉണ്ടാവുന്ന അമിതമായ ഉപഭോഗവും ഇതിന്റെ നിലനിൽപ്പിനുതന്നെ ഭീഷണിയാവുന്നതായി കാണുന്നു.

## അവലംബം

## പുറത്തേക്കുള്ള കണ്ണികൾ
* കായയുടെ ചിത്രം 
* കാണുന്ന ഇടങ്ങൾ 
* http://patentscope.wipo.int/search/en/WO2005063272

വർഗ്ഗം:ഔഷധസസ്യങ്ങൾ
വർഗ്ഗം:വംശനാശം നേരിടുന്ന വൃക്ഷങ്ങൾ
വർഗ്ഗം:വള്ളിച്ചെടികൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:കിഴങ്ങുകൾ
വർഗ്ഗം:ഭക്ഷ്യയോഗ്യമായ കിഴങ്ങുകൾ ഉള്ള സസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
വർഗ്ഗം:അപ്പോസൈനേസീ
കിഴക്കംതുമ്പ

**കൊഴുപ്പ**, **തോൽമുഞ്ചി**, **കഴുതക്കാളി**, **പല്ലിച്ചെടി** എന്നെല്ലാം അറിയപ്പെടുന്ന **കിഴക്കംതുമ്പ** 75 സെന്റിമീറ്റർ വരെ ഉയരം വയ്ക്കുന്ന ഒരു ചെറിയ ചെടിയാണ്. . Milkweed butterfly -കൾ ഈ ചെടിയിൽ ഇഷ്ടത്തോടെ എത്താറുണ്ട്. ഏഷ്യയിലെങ്ങും കാണുന്ന ചെടിയാണിത്. 800 മീറ്റർ വരെ ഉയരമുള്ള വയലുകളിൽ കാണുന്നു. ധാരാളം ഔഷധങ്ങളിൽ ഉപയോഗിക്കുന്നു. ഭക്ഷണാവശ്യങ്ങൾക്കും ഉപയോഗിക്കുന്നു.

## അവലംബം

## പുറത്തേക്കുള്ള കണ്ണികൾ
* കൂറ്റുതൽ വിവരങ്ങൾ
* ഔഷധഗുണങ്ങളെപ്പറ്റി

വർഗ്ഗം:ഔഷധസസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:കളകൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
വർഗ്ഗം:ബൊറാജിനേസീ
വർഗ്ഗം:കേരളത്തിലെ സസ്യജാലം
മണലെഴുത്ത്

ലഘുചിത്രം|മണലെഴുത്ത്
സുഗതകുമാരിയുടെ 25ലധികം കവിതകളുടെ സമാഹാരമാണ് **മണലെഴുത്ത്**. 2012 ലെ സരസ്വതീസമ്മാനം ഈ കൃതിക്കായിരുന്നു. 2006ൽ പ്രസിദ്ധീകരിച്ച ഈ പുസ്തകത്തിന്റെ മൂന്ന് പതിപ്പ് പുറത്തിറങ്ങിയിട്ടുണ്ട്. ഡി.സി.ബുക്സ് ആയിരുന്നു പ്രസാധക‌ർ.
## ഉള്ളടക്കം
വാർദ്ധക്യം, വനിതാ കമ്മീഷൻ, മണലെഴുത്ത്, പാഥേയം, നായ, ശ്യാമമുരളി, നുണ, കടലിരമ്പുന്നു, മരണകവിതകൾ, മഴക്കാലത്തിനു നന്ദി എന്നിവയാണ് സമാഹാരത്തിലെ പ്രധാന കവിതകൾ. 
## പുരസ്കാരങ്ങൾ
*സരസ്വതീ സമ്മാനം 2012
*പി കുഞ്ഞിരാമൻ നായർ സാഹിത്യ പുരസ്കാരം 2007

## അവലംബം


വർഗ്ഗം:കവിതാസമാഹാരങ്ങൾ
വർഗ്ഗം:സരസ്വതി സമ്മാൻ പുരസ്കാരം നേടിയ കൃതികൾ
വർഗ്ഗം:ഡി.സി.ബുക്സ് പ്രസിദ്ധീകരിച്ച പുസ്തകങ്ങൾ
കേന്ദ്രീയ വിദ്യാലയം

കേന്ദ്ര മാനവ വിഭവശേഷി മന്ത്രാലയത്തിന് കീഴിലുള്ള കേന്ദ്രസർക്കാർ സ്‌കൂൾ സമ്പ്രദായമാണ് **കേന്ദ്രീയ വിദ്യാലയം**. 1963ൽ സെൻട്രൽ സ്‌കൂൾ എന്ന പേരിൽ സിബിഎസ്ഇയുമായി (CBSE) അഫിലിയേറ്റ് ചെയ്താണ് ഈ സ്‌കൂൾസമ്പ്രദായം പ്രവർത്തനമാരംഭിച്ചത്. പിന്നീടാണ് ഇതിന്റെ പേര് കേന്ദ്രീയ വിദ്യാലയം എന്നാക്കി മാറ്റിയത്.
ഇന്ത്യൻ പ്രതിരോധ വകുപ്പിൽ പ്രവർത്തിക്കുന്നവരുടെ കുട്ടികൾക്ക് ഗുണമേന്മയുള്ള വിദ്യാഭ്യാസം നൽകുകയെന്നതാണ് കേന്ദ്രീയ വിദ്യാലയത്തിന്റെ ലക്ഷ്യം. ഇന്ത്യയിലൊട്ടാകെ പ്രവർത്തിക്കുന്ന ഈ സ്‌കൂളുകളിൽ ഏകീകൃത NCERT അല്ലെങ്കിൽ CBSE സിലബസ് ആണ് പിന്തുടരുന്നത് എന്നതിനാൽ വിദ്യാർഥികളുടെ രക്ഷിതാക്കൾ ജോലി സ്ഥലം മാറ്റം ലഭിച്ച് വിവിധ പ്രദേശങ്ങളിലേക്ക് പോയാലും പ്രയാസം സൃഷ്ടിക്കാതിരിക്കുന്നു. കേന്ദ്രീയ വിദ്യാലയ സംഗതൻ  എന്ന പ്രത്യേക വകുപ്പാണ് കേന്ദ്രീയ വിദ്യാലയങ്ങളുടെ മേൽനോട്ടം വഹിക്കുന്നത്. ന്യൂഡൽഹിയിലാണ് ഇതിന്റെ ആസ്ഥാനം. കേരളത്തിലും ധാരാളം കേന്ദ്രിയ വിദ്യാലയങ്ങൾ പ്രവർത്തിക്കുന്നുണ്ട്.

## സ്ഥലങ്ങൾ
ലോകമാകെ 1090 കേന്ദ്രീയ വിദ്യാലയങ്ങളാണുള്ളതിൽ 1087 എണ്ണമാണ് ഇന്ത്യക്കകത്തുള്ളത്. മൂന്നെണ്ണം ഇന്ത്യക്ക് പുറത്തുള്ള രാജ്യങ്ങളിലാണ്. 11,29,481 വിദ്യാർഥികളും(2012 ഒക്ടോബർ 1 ലെ കണക്ക്) 56,445 ജോലിക്കാരുമാണ് ഇപ്പോൾ കേന്ദ്രീയവിദ്യാലയത്തിന് കീഴിൽ ജോലിചെയ്യുന്നത്. കാഠ്മണ്ഡു, മോസ്കോ, ടെഹ്‌റാൻ എന്നിവിടങ്ങളിലാണ് ഇന്ത്യക്ക് പുറത്തുള്ള കേന്ദ്രീയ വിദ്യാലയങ്ങൾ പ്രവർത്തിക്കുന്നത്.

## സവിശേഷതകൾ
എല്ലാ സ്‌കൂളുകളിലും ഏകീകൃത സിലബസ്സും രണ്ടു ഭാഷാ ബോധനവും നടക്കുന്നു. ഇവയെല്ലാം കോ-എജ്യുക്കേഷൻ രീതിപ്രകാരം പ്രവർത്തിക്കുന്നതുമാണ്. ആറ് മുതൽ എട്ടാം ക്ലാസ് വരെ സംസ്‌കൃത പഠനം ഈ സ്‌കുളുകളിൽ നിർബന്ധിത പാഠ്യവിഷയമാണ്.

## ഇതുകൂടി കാണുക
* കേന്ദ്രീയവിദ്യാലയങ്ങളുടെ പട്ടിക
* KV പ്രവേശനം 2025: ക്ലാസ് 1 പ്രവേശന തീയതി, അറിയിപ്പ് എന്നിവയും മറ്റും ഉൾപ്പെടെയുള്ള ഏറ്റവും പുതിയ വിശദാംശങ്ങൾ പരിശോധിക്കുക

വർഗ്ഗം:ഇന്ത്യയിലെ സർക്കാർ വിദ്യാലയങ്ങൾ
വർഗ്ഗം:കേന്ദ്രീയ വിദ്യാലയങ്ങൾ

## ബാഹ്യ ലിങ്കുകൾ
*കേന്ദ്രീയ വിദ്യാലയ പ്രാർത്ഥന: ദയാ കർ ദാൻ വിദ്യ ഇതിന്റെ
പ്രഗ്യാൻ ഓജ

**പ്രഗ്യാൻ പ്രയാഷ് ഓജ**  (ജനനം: 5 സെപ്റ്റംബർ 1986, ഒറീസ, ഇന്ത്യ) ഒരു ഇന്ത്യൻ അന്താരാഷ്ട്ര ക്രിക്കറ്റ് കളിക്കാരനാണ്. ഒരു ഇടംകൈയ്യൻ ബാറ്റ്സ്മാനും, ഇടംകൈയ്യൻ സ്ലോ സ്പിൻ ബൗളറുമാണ് അദ്ദേഹം. ആഭ്യന്തര ക്രിക്കറ്റിൽ ഹൈദരാബാദിനെയും, ഐ.പി.എൽ.ൽ മുംബൈ ഇന്ത്യൻസ് ടീമിനെയുമാണ് അദ്ദേഹം പ്രതിനിധീകരിക്കുന്നത്. രഞ്ജി ട്രോഫിയിലെയും, ഐ.പി.എല്ലിലെയും മികച്ച പ്രകടനത്തിലൂടെയാണ് അദ്ദേഹം ദേശീയ ടീമിൽ ഇടം നേടിയത്. ഐ.പി.എല്ലിന്റെ മൂന്നാം സീസണിൽ ഏറ്റവും അധികം വിക്കറ്റുകൾ നേടിയ കളിക്കാരനായിരുന്നു അദ്ദേഹം.

## പുറത്തേക്കുള്ള കണ്ണികൾ
* 
* 
* 

## അവലംബം

വർഗ്ഗം:ഇന്ത്യൻ ക്രിക്കറ്റ് കളിക്കാർ
വർഗ്ഗം:1986-ൽ ജനിച്ചവർ
ചന്ദ്രചൂർ സിംഗ്

ഒരു ബോളിവുഡ് നടനാണ് **ചന്ദ്രചൂർ സിംഗ്** (ജനനം:11 ഒക്ടോബർ 1968) .
## ജീവിതരേഖ
1968-ൽ ന്യൂ ഡെൽഹിയിലെ ഒരു സമ്പന്ന കുടുംബത്തിൽ ജനിച്ച ചന്ദ്രചൂർ സിംഗ് ഡെറാഡൂണിലെ ഡൂൺ സ്കൂളിലും ഡെൽഹി സെന്റ് സേവ്യേഴ്സുമിലായി വിദ്യാഭ്യാസം പൂർത്തീകരിച്ചു. കുറച്ചു കാലം സംഗീത അധ്യാപകനായി ജോലി നോക്കിയതിനു ശേഷം 1988-ൽ മുംബൈയിലെത്തിയ ചന്ദ്രചൂർ സംവിധായകൻ മഹേഷ് ഭട്ടിന്റെ സഹായിയായി പ്രവർത്തിച്ചു. എങ്കിലും ഒരു ചലച്ചിത്രത്തിൽ മുഖം കാണിക്കുവാൻ പിന്നെയും കാത്തിരിക്കേണ്ടി വന്നു.  അമിതാബ് ബച്ചൻ കോർപ്പറേഷൻ ലിമിറ്റഡ് നിർമ്മിച്ച് 1996-ൽ പുറത്തിറങ്ങിയ *തേരേ മേരേ സപ്‌നേ* എന്ന ചിത്രത്തിലൂടെയാണ് അഭിനയ രംഗത്ത് എത്തുന്നത്. ചിത്രം വൻവിജയമായിരുന്നില്ലെങ്കിലും ചന്ദ്രചൂറിന്റെ അഭിനയം പ്രേക്ഷകശ്രദ്ധ ആകർഷിച്ചിരുന്നു. അതേ വർഷം തന്നെ ഗുൽസാർ രചനയും സംവിധാനവും നിർവ്വഹിച്ച *മാച്ചിസ്* എന്ന ചിത്രത്തിലും ഇദ്ദേഹം അഭിനയിച്ചു. തബുവായിരുന്നു ഈ ചിത്രത്തിലെ നായിക. പഞ്ചാബിലെ ഭീകരവാദത്തെ ആസ്പദമാക്കിയുള്ള ഈ ചിത്രം ചന്ദ്രചൂറിന്റെ അഭിനയജീവിതത്തിലെ ഒരു നാഴികക്കല്ലായി മാറി. ഈ ചിത്രത്തിലെ അഭിനയത്തിന് ഇദ്ദേഹത്തിന് 1996-ലെ മികച്ച നവാഗത നടനുള്ള പുരസ്കാരം ലഭികുകയുണ്ടായി.

*മാച്ചിസ്-*നെ തുടർന്ന് ഇദ്ദേഹം അഭിനയിച്ച ചിത്രങ്ങളായ *ശ്യാം ഘന ശ്യാം*, *ബേതാബി*, *സിൽ സില ഹെ പ്യാർ ഹെ* തുടങ്ങിയവയൊന്നും കാര്യമായ വിജയങ്ങൾ നേടിയില്ല. എന്നാൽ പിന്നീട് മറ്റ് മുൻനിര അഭിനേതാക്കൾക്കൊപ്പം ഇദ്ദേഹം പ്രധാന റോളുകൾ ചെയ്ത ചിത്രങ്ങൾ  *ദാഗ്-ദ ഫയർ*(1999), *ക്യാ കെഹന* (2000), *[[ജോഷ് (ഹിന്ദി ചലച്ചിത്രം)|ജോഷ്]]* (2000) തുടങ്ങിയവ മികച്ച വിജയ ചിത്രങ്ങളായി.  *ദാഗ്-ദ ഫയർ*-ൽ സഞ്ജയ് ദത്ത്, *ക്യാ കെഹന*-യിൽ പ്രീതി സിൻ‌ഡ, സെയ്ഫ് അലി ഖാൻ, *ജോഷ്*-ൽ ഐശ്വര്യ റായ്, ഷാരൂഖ് ഖാൻ എന്നിവരായിരുന്നു മറ്റ് അഭിനേതാക്കൾ. 2001-ൽ പുറത്തിറങ്ങിയ ചിത്രങ്ങൾ പരാജയങ്ങളായി. ഇതോടൊപ്പം തോളെല്ലിനേറ്റ അപകടത്തെത്തുടർന്നുണ്ടായ ആരോഗ്യപ്രശ്നങ്ങൾ അഭിനയരംഗത്ത് വിട്ടുനിൽക്കുവാൻ ഇദ്ദേഹത്തെ നിർബന്ധിതനാക്കി.

2012-ൽ *ചാർ ദിൻ കി ചാന്ദ്നി* എന്ന ചിത്രത്തിലൂടെ സിനിമാലോകത്തേക്ക് തിരിച്ചു വന്ന ചന്ദ്രചൂർ സിംഗ് സിനിമാ അഭിനയത്തിനൊപ്പം ടി.വി അവതാരകനായും പ്രവർത്തിക്കുന്നു. ഫുഡ്‌ഫുഡ് ചാനലിൽ ഇദ്ദേഹത്തിന്റെ സഹോദരൻ ആദിത്യ നാരായൺ സിംഗ് അവതരിപ്പിക്കുന്ന 'റോയൽ രസോയി' എന്ന പാചകപരിപാടിയാണ് ഇദ്ദേഹം അവതരിപ്പിക്കുന്നത്.
## അഭിനയിച്ച ചിത്രങ്ങൾ

## പുരസ്കാരങ്ങൾ
1996: മികച്ച നവാഗത നടനുള്ള ഫിലിംഫെയർ പുരസ്കാരം -  *മാച്ചിസ്*

## അവലംബം

വർഗ്ഗം:1968-ൽ ജനിച്ചവർ

വർഗ്ഗം:ഒക്ടോബർ 11-ന് ജനിച്ചവർ
സുബ്രഹ്മണ്യം ബദ്രിനാഥ്

**സുബ്രഹ്മണ്യം ബദ്രിനാഥ്** (ജനനം: 30 ഓഗസ്റ്റ് 1980, മദ്രാസ്, തമിഴ്നാട്) ഒരു ഇന്ത്യൻ അന്താരാഷ്ട്ര ക്രിക്കറ്റ് കളിക്കാരനാണ്. ഒരു വലംകൈയ്യൻ മധ്യനിര ബാറ്റ്സ്മാനാണ് അദ്ദേഹം. ടെസ്റ്റ്, ഏകദിന, ട്വന്റി20 മത്സരങ്ങളിൽ അദ്ദേഹം ഇന്ത്യക്കുവേണ്ടി കളിച്ചിട്ടുണ്ട്. ആഭ്യന്തര ക്രിക്കറ്റിൽ തമിഴ്നാടിനു വേണ്ടിയാണ് അദ്ദേഹം കളിക്കുന്നത്. ഐ.പി.എൽ. ടൂർണമെന്റിൽ ചെന്നൈ സൂപ്പർ കിങ്സ് ടീമിന്റെ ഭാഗമാണ് അദ്ദേഹം. 2008 മുതൽ 2013 വരെ എല്ലാ ഐ.പി.എൽ. സീസണുകളിലും ചെന്നൈ ടീമിനുവേണ്ടിയാണ് അദ്ദേഹം കളിച്ചിരുന്നത്. ഐ.പി.എല്ലിന്റെ നാലാം സീസണിൽ  മികച്ച ബാറ്റിങ് പ്രകടനം കാഴ്ചവെച്ച അദ്ദേഹം സെലക്ടർമാരുടെ ശ്രദ്ധ നേടി.

## ഐ.പി.എൽ. പ്രകടനം

## പുറത്തേക്കുള്ള കണ്ണികൾ
* ബദ്രിനാഥ്: കളിക്കാരനെക്കുറിച്ചുള്ള വിവരങ്ങൾ ക്രിക്കിൻഫോയിൽ നിന്ന്

## അവലംബം

വർഗ്ഗം:ഇന്ത്യൻ ക്രിക്കറ്റ് കളിക്കാർ
വർഗ്ഗം:1980-ൽ ജനിച്ചവർ
ഹാപ്പി ബർത്ത്ഡേ റ്റു യു

ജന്മദിനത്തിൽ ആലപിക്കുന്ന ഇംഗ്ലിഷ് ഗാനമാണ് ***ഹാപ്പി ബർത്ത്ഡെ റ്റു യു***. 1998-ലെ ഗിന്നസ് ബുക്ക് ഓഫ് വേൾഡ് റെക്കോർഡ്സ് പ്രകാരം ഇംഗ്ലിഷിൽ ഏറ്റവും അംഗീകരിക്കപ്പെട്ട ഗാനമാണിത്. ലോകത്തിലെ 18 ഭാഷയിലെങ്കിലും ഈ ഗാനം മൊഴിമാറ്റം ചെയ്യപ്പെട്ടിട്ടുണ്ട്. എങ്കിലും ഇംഗ്ലിഷിലുള്ള ഗാനമാണ് ഒന്നാം സ്ഥാനത്ത് നിലനിക്കുന്നത്. പാറ്റി സ്മിത്ത് ഹിൽ, മിൽഡ്രഡ് ജെ. ഹിൽ എന്നീ അമേരിക്കൻ സഹോദരിമാരാണ് ഗാനം രചിച്ചതും സംഗീതം നൽകിയതും. പാറ്റി സ്മിത്ത് ഹിൽ കെന്റക്കിയിലെ ലൂയിവിൽ എക്സ്പിരിമെന്റൽ കിന്റർഗാർട്ടൻ സ്കൂളിന്റെ പ്രിൻസിപ്പലും മിൽഡ്രഡ് ജെ. ഹിൽ അതേ സ്കൂളിലെ അദ്ധ്യാപികയും പിയാനിസ്റ്റുമായിരുന്നു. ***ഗുഡ് മോണിങ് റ്റു ഓൾ*** എന്ന അവരുടെ മറ്റൊരു ഗാനത്തിന്റെ ഈണം പറ്റിയാണ് ഈ ഗാനം പിറവി കൊണ്ടത്. 

1893-ലാണ് *ഗുഡ് മോണിങ് ടൂ ഓൾ* അവതരിപ്പിക്കപ്പെട്ടത്. കുട്ടികൾക്കായുള്ള *സോങ് സ്റ്റോറീസ് ഫോർ ദ് കിന്റർഗാർട്ടൻ* എന്ന പുസ്തകത്തിലാണ് ആദ്യമായി പ്രസിദ്ധീകരിച്ചത്. എന്നാൽ, ഹൊറേസ് വാട്ടേഴ്സിന്റെ ഹാപ്പി ഗ്രീറ്റിങ്സ് ടു ഓൾ (1858), ഗുഡ് നൈറ്റ് ടു യു ഓൾ (1858), എ ഹാപ്പി ന്യൂ ഇയർ ടു ഓൾ (1875), എ ഹാപ്പി ഗ്രീറ്റിങ് ടു ഓൾ (1885) തുടങ്ങി മറ്റു ചില ഗാനങ്ങളുടെ ചുവടുപിടിച്ചാണ് ഗാനം സൃഷ്ടിക്കപ്പെട്ടതെന്നും പറയപ്പെടുന്നു.

ഗാനത്തിലെ ചില വാക്കുകൾ മാറ്റി ജന്മദിനങ്ങളിൽ ഗാനം പാടാൻ തുടങ്ങിയതോടെ ഹാപ്പി ബർത്ത്ഡേ ടു യൂ ജന്മം കൊണ്ടു. 1912-ലാണ് ഗാനത്തിന്റെ വരികളും ഈണവും ഉൾപ്പെടുത്തി ആദ്യമായി പ്രസിദ്ധീകരിക്കപ്പെടുന്നത്. 100 വർഷം കൊണ്ട് ഗാനത്തിന്റെ പകർപ്പവകാശം പലരും കൈമാറി വാർണർ മ്യൂസിക് ഗ്രൂപ്പിനാണ് ഇപ്പോൾ ഗാനത്തിന്റെ പകർപ്പവകാശം. സിനിമ, ടിവി, റേഡിയോ തുടങ്ങിയ മാധ്യമങ്ങളിൽ ഗാനം ഉപയോഗിച്ചാൽ റോയൽറ്റി ബാധകമാണ്. 2008 വർഷത്തിൽ മാത്രം 20 ലക്ഷം ഡോളറാണ് കമ്പനിക്ക് ഈ വകയിൽ വരുമാനമുണ്ടായത്. മിൽഡ്രഡ് 1916-ലുമാണ് പാറ്റി 1946-ലുമാണ് അന്തരിച്ചത്. 

എൺപതു വർഷമായി പകർപ്പവകാശത്തിന്റെ പേരിൽ തർക്കമുണ്ടായിരുന്ന ഈ പാട്ട് ഇപ്പോൾ പൊതുസ്വത്തായി മാറി. 
## അവലംബം

വർഗ്ഗം:ഗാനങ്ങൾ
ചാനൽ യു.എഫ്.എക്‌സ്

ചെന്നൈ ആസ്ഥാനമായുള്ള യു.എഫ്. ഗ്രൂപ്പ് കമ്പനിയുടെ ബഹുഭാഷാ ലൈഫ്‌സ്റ്റൈൽ - മ്യൂസിക്ക്‌ ചാനലാണ്‌ **ചാനൽ യു.എഫ്.എക്‌സ്**. 2010 മെയ്‌ 29-ന് ഇതിന്റെ പ്രവർത്തനോദ്ഘാടനം ചെന്നൈയിൽ നിർവഹിക്കപ്പെട്ടു. ഇംഗ്ലീഷിലും, മലയാളം ഉൾപ്പെടെയുള്ള ദക്ഷിണേന്ത്യൻ ഭാഷകളിലും സിനിമാ - സംഗീത പരിപാടികൾ സംപ്രേഷണം ചെയ്തു വരുന്നു. 

## പരിപാടികൾ
* കട്ടിംഗ്‌സ്‌
* ഫ്യൂസ്‌
* ന്യൂ ഫോൾഡർ
* ഫെയിം ബുക്ക്‌
* ട്രയാക്‌സ്‌
* അൺ റിസർവ്ഡ്‌

## അവലംബം

വർഗ്ഗം:മലയാളം ദൃശ്യമാദ്ധ്യമങ്ങൾ
ടൈറ്റൻ(സൂപ്പർകപ്യൂട്ടർ)

ലോകത്തിലെ ഏറ്റവും വേഗമുള്ള സൂപ്പർ കംപ്യൂട്ടറാണ്  **ടൈറ്റൻ.** അമേരിക്കയിലെ ടെന്നിസിയിലുള്ള ഓക് റിഡ്ജ് നാഷണൽ ലബോറട്ടറിയിലാണിത് സ്ഥാപിച്ചിട്ടുള്ളത്.  സെക്കൻഡിൽ 17,590 ട്രില്യൻ കണക്കുകൂട്ടലുകൾ നടത്തുന്നു. ജഗ്വാർ സൂപ്പർ കംപ്യൂട്ടറിന്റെ പരിഷ്കരിച്ച രൂപമാണ് ടൈറ്റൻ. 
## ഗവേഷണ പ്രോജക്റ്റുകൾ

ആദ്യഘട്ടത്തിൽ ആറ് പ്രോജക്ടുകളാണ് ടൈറ്റൻ ഉപയോഗിച്ചു ആസൂത്രണം ചെയ്തിട്ടുള്ളത്.
#*S3D പ്രോജക്റ്റ്*, ആന്തരദഹന യന്ത്രങ്ങളുടെ (Internal Cumbustion Engines)പ്രത്യേകിച്ചും ഡീസൽ എൻജിനുകളുടെ പ്രവർത്തനശേഷി വർധിപ്പിക്കുന്ന പ്രോജക്ട്
#*WL-LSMS പ്രോജക്റ്റ്*കേവല പൂജ്യത്തിനും അതിനടുത്ത താപനിലയിലും ഇലക്ട്രോണുകൾക്കും ആറ്റങ്ങൾക്കും കാന്തികസ്വഭാവമുള്ള വസ്തുക്കളുമായുള്ള പ്രതിപ്രവർത്തനങ്ങൾ
#*ഡെനാവോ പ്രോജക്റ്റ്* ന്യൂക്ലിയർ റിയാക്ടറുകളുടെ പ്രവർത്തന മികവ് വർധിപ്പിക്കുന്നതിനും ആണവമാലിന്യങ്ങൾ പരിമിതപ്പെടുത്തുന്നതിനുമുള്ള പ്രോജക്ടുകൾ തയ്യാറാക്കൽ
# *ലാംപ്‌സ് (LAMMPS - Large-scale Atomic/Molecular Massively Parallel Simulator)*അർധചാലകങ്ങളുടെയും (Semi-conductors) ) പോളിമറുകളുടെയും നിർമ്മാണ- വികസന പ്രവർത്തനങ്ങൾ
# *കമ്മ്യൂണിറ്റി അറ്റ്മോസ്ഫിയർ മോഡൽ* CAM-SE* 
# *നോൺ ഇക്വിലിബ്രിയം റേഡിയേഷൻ ഡിഫ്യൂഷൻ* (*NRDF'') 

## സവിശേഷതകൾ
200 ക്യാബിനറ്റുകളാണ് 4352 ച. അടി വിസ്തൃതിയുള്ള ടൈറ്റനിലുള്ളത്. ഓരോ ക്യാബിനറ്റിലും നാലു നോഡുകൾവീതമുള്ള 24 ബ്ലേഡുകളാണുള്ളത്. 2,99,008 പ്രൊസസർ കോറുകളുള്ള ടൈറ്റന്റെ റാൻഡം ആക്സസ് മെമ്മറി 710 ഠ യിൽ അധികമാണ്.

## അവലംബം


## അധിക വായനയ്ക്ക്
*
* 
## പുറം കണ്ണികൾ

വർഗ്ഗം:സൂപ്പർ കമ്പ്യൂട്ടറുകൾ